text:
KRONIKK: Hin 10. oktober 2017 var fullveldisyvirlýsing gjørd í lóggevandi kamarinum í spanska landslutinum, Katalonia. Hendan yvirlýsing var tó beinanvegin sett úr gildi, til tess at veita rúm og møguleika fyri samráðingum við stjórnina í Madrid. Eins og kunnugt bar hetta ikki á mál, hetta tí at stjórnarmyndugleikarnir í Madrid ikki mettu tað vera grundarlag fyri nøkrum samráðingum við Katalonia um henda spurning. Borið varð fram, at spanska grundlógin ikki loyvir sjálvstýrandi landslutum at loysa frá Madrid.
Ístaðin varð eggjað til, at myndugleikarnir í Katalonia útskrivaðu nýval, sum, varð sagt, hevði forðað fyri, at stjórnarmyndugleikarnir settu úr gildi sjálvstýrið í Katalonia. Úrslitið kenna vit flest øll. Loysingar-meirilutin, við Carlos Puigdemont á odda, í Katalonia lat seg í fyrstu syftu ikki lúta. Fríggjadagin 27. oktober, meðan senatið í Madrid umrøddu spurningin, hvussu og í hvønn mun sjálvstýrið í Katalonia skuldi setast úr gildi, lýsti útinnandi valdið í Barcelona ístaðin Katalonia fullveldisríki at verða.
Løtu seinni avgjørdi spanska senatið at taka heimildirnar frá fólkavaldu økismyndugleikunum í Katalonia umframt at lýsa nýval til lóggevandi kamarið í Katalonia at verða hin 21. desember 2017. Hvat merkir hetta í roynd og veru, og hvørjar altjóðarættarligar avleiðingar fara at standast av hesi nýggju støðu í Katalonia?
At gerast fullveldi
Klassisku kriteriini til tess at gerast fullveldi eru, at talan skal vera um ein ávísan landslut, har tað býr eitt fólk, eins og at myndugleikarnir hava veruligt vald í galdandi økinum, t.e. ein sokallaðan effektivitet. Harafturat, og av eins stórum týdningi, er neyðugt, at fólkið sum býr í landslutinum vil gerast sjávstøðugt og í hesum føri, at ein fullveldisyvirlýsing verður framd. Aloftast verður slíkur vilji fólkanna framdur við fólkaatkvøðu, men tað eru undantøk, eitt nú var Kekkoslovakia sundurlutað einans við eini parlamentariskari samtykt, uttan at fólkið varð spurt. Eisini var Kosovo fullveldisyvirlýsingin einans framd við samtykt í lóggevandi kamarinum.
Frá eini ástøðiligari hugsjón er ikki neyðugt, at ein fullveldisyvirlýsing verður viðurkend av altjóða samfelagnum til tess at verða og virka sum eitt fullveldi. Tað sum hevur avgerandi týdning, er effektiviteturin, t.e. hava galdandi myndugleikarnir ræði í økinum. Tó, tað er ein sannroynd, at tað er sera torført at virka sum fullveldi, um síðstnevnda ikki fær viðurkenning frá altjóða samfelagnum.
Suður-Ossetia og Abkhazia eru í so máta tvey hóskandi dømi. Talan er um landslutir, ið hava lýst seg at verða fullveldisríki, og sum í hesi tráan hava slitið seg frá Georgia. Í stóran mun hava hesi londini yvirræði á øllum landslutinum, men í báðum førum eru hesi einsíðis lýstu fullveldisríkini einans viðurkend av Russlandi og eini fýra-fimm øðrum londum. Sostatt ber treyðugt til hjá hesum londum at virka í millumtjóða viðurskiftum, burtursæð við tey lond, ið hava viðurkent hesar yvirlýsingarnar. Eystara landsluturin í Somalia, t.e. Somalialand, er eisini eitt dømi um júst hetta. Myndugleikarnir í hesum landslutinum hava at kalla yvirræði á øllum økinum, og hava havt tað í eini 30 ár, men er ikki viðurkent av triðjalondum.
Sjálvsavgerðarrættur fólkanna
Samsvarandi altjóða lóg hava ávís fólk ítøkiliga heimild at loysa frá avvarðandi ríkismyndugleikum. Við øðrum orðum vil altjóða lóg ikki loyva grundlógarásetingum at forða slíkum fólki at loysa og at seta á stovn fullveldi, væl at merkja um galdandi fólkið, t.e. fólkið sum býr í landslutinum, ið ætlar at loysa, vil tað. Spurningurin er tó, hvussu eitt fólk skal allýsast. Hetta er avgerandi fyri, hvørji lond kunnu leita sær altjóða stuðul til at loysa, um avvarðandi ríkismyndugleikar seta seg ímóti hesum. Sambært altjóða lóg er talan um tvey sløg av fólki, ið eru viðurkend eina altjóðarættarliga heimild at loysa.
Í fyrstu atløgu er talan um landslut, sum eru skrásettur undir serligum ásetingum í stovnandi sáttmála Sameindu Tjóða. Í hesum føri er talan um ein úttømandi lista av fólkum, ið eru viðurkend at verða heimilaði sjálvsavgerðarrætt, t.e. at (1) avgera at verða verandi partur av miðstjórnini, (2) gera eina serliga assosiatiónsavtalu við miðstjórnini, ella (3) loysa. Katalonia telist ikki millum tey fólk, og ella landslut, ið eru viðurkend at fella undir omanfyrinevndu skipan.
Í aðru atløgu kunnu fólk, sum hava ávís søgulig sereyðkenni, og sum verða hildin niðri, oftani við hervaldi, verða mett at verða heimilaði sjálvsavgerðarrætt. Tó er hesin bólkur av fólkum í størri mun evni at størri politiskari metan, enn omanfyrinevndi bólkur, ið fellur undir serligar ST-ásetingar. Harafturat kann ein møguligur sjálvsavgerðarrættur hjá slíkum fólkum svinna, um t.d. politisku og borgararættindi hjá fólkinum fáa uppreisn. Í hesum sambandi kann vísast til fullveldisfólkaatkvøðuna í heyst í kurdistanska partinum í Irak.
Áður hevur verið hildið, at kurdar í Irak høvdu kunnað verið fevndir av einum altjóðarættarligum viðurkendum sjálvsavgerðarrætti, hetta orsakað av kúganini, ið fyrrverandi stýrið í Bagdad stóð á odda fyri. Tó, síðani at Saddam Hussein varð tikin av ræði, hevur henda kúganin ikki verið eins umfatandi og áður, heldur tvørturímóti. Tað er grundað á omanfyrinevnda, at mett verður, at fólkaatkvøðan í sjálvstýrandi økinum Kurdistan ikki hevur eina altjóðarættarliga heimild. Til samanberingar kann sigast, at nýtslan av valdi í Katalonia av stjórnarmyndugleikunum í Madrid í sambandi við fólkaatkvøðuna hin 1. oktober neyvan kann fella í henda geira, og er tað sera illani hugsandi, at tað nakrantíð hevði komið hartil.
Í báðum førum er talan um ein fólksins vilja aleina hjá landslutinum, ið útinnir ein sjálvsavgerðarrætt. Í so máta er tað ikki løgið, at ein fólkaatkvøða um loysing einans varð hildin í Katalonia, og ikki í øllum Spania, eins og framt varð í Skotlandi í 2014. Nevnast skal eisini, at tað eru sterkar siðvenjur ið stuðla ta fatanina, at tað ikki ávirkar rættarstøðuna ella úrslitið av fólkaatkvøðuni, um ein bróðurpartur av fólkinum av einhvørjum prinsipiellum orsøkum sýtir fyri at taka lut í fólkaatkvøðuni. Hetta var eitt nú støðan í sambandi við fullveldisfólkaatkvøðuna í Bosnia-Herzegovina, har serbiski parturin av fólkinum sýtti fyri at taka lut í fólkaatkvøðuni, eftirsum at hesin parturin vildi verða verandi í Serbia. At ein lutfalsliga stórur partur av fólkinum í Katalonia, unionistar, av prinsipiellum orsøkum ikki tóku lut í fólkaatkvøðuni hin 1. oktober 2017, kann á sama hátt ikki metast at skaka úrslitið, væl at merkja um úrslitið av fólkaatkvøðuni heimilar ein ávísan legitimitet til framtíðar stjórnarrættarkósina hjá Katalonia. Síðstnevnda er, eins og greitt verður frá niðanfyri, sera ivasamt.
Sostatt kann sigast, at Katalonia ikki hevur nakra altjóðarættarliga heimild at loysa frá Spania. Við øðrum orðum kann fólkarættarliga reglan um sjálvsavgerðarrætt fólkanna ikki nýtast sum rættaramboð til at lýsa Katalonia at verða fullveldisríki.
Grundlógarásettur sjálvsavgerðarrættur
Summi lond hava grundlógartryggjaði rættindi, ið loyva einum ávísum parti av landinum at loysa og seta á stovn egið fullveldi, um tann parturin av fólkinum ynskir hetta. Dømi um hetta eru St Kitts & Nevis, Ethiopia, eins og onnur dømi eru. Tað er eingin loyna, at í stóran mun er talan um undantøk til meira vanligu grundlógarregluna, at fullveldi eru óbýtilig. Í síðstnevnda dømi kann vísast til eitt nú Frakland og Spania. Tó í fleiri førum hava grundlógir ongar ásetingar um júst hetta týdningarmikla mál. Kanada er í so máta eitt áhugavert dømi.
Serliga er tað nógv umrøddi ráðgevandi úrskurðurin hjá hægsta rætti í Kanada frá 1998, ið er áhugaverdur í mun til støðuna í Katalonia, hetta serliga frá einum samanberandi grundarlagi. Hesin úrskurður umrøddi rættin hjá Quebec til at loysa frá miðstjórnini og seta á stovn fullveldisríki. Hægsti rætturin í Kanada var bersøgin í mun til niðurstøðu sína, at hvørki altjóða lóg ella grundlógin í Kanada heimilar Quebec at loysa frá miðstjórnini og seta á stovn fullveldisríki. Sostatt hevði útfallið av eini møguligari fólkaatkvøðu í Quebec um loysing sum útgangsstøði ikki kunnað havt nakran rættarvirkna, væl at merkja um grundlógin varð tulkað á ein at kalla stirvnan hátt. Hinvegin, varð lagt afturat, at grundað á transversala fólkaræðisliga grundstøðið í kanadisku rættarskipanini varð mett, at fólkið í Quebec hevði rætt til at skipa seg sum fullveldisríki, uttan mun til at grundlógin ikki bókstaviliga loyvdi hesum. Talan er sostatt um eina íborna fólkaræðisliga meginreglu, ið er sjálv súlan í kanadisku rættarskipanini, ið heimilar og viðurkennir sjálvsavgerðarrættin hjá Quebec.
Sambært hægsta rætti í Kanada hevði ein skylda ligið á miðstjórnina í Ottawa um at samráðast við landslutastjórnina í Quebec um m.a. hvussu ein loysing skal fremjast, væl at merkja um ein eintýddur meiriluti í Quebec tók undir við at loysa frá Kanada. Hugtakið ”legitimitetur” gongur aftur í hægstarættar úrskurðinum, t.e. at tað er fólkaræðisliga súlan ið er grundstøði í kanadisku rættarskipanini, og sostatt vil ein meiriluti á fullveldisfólkaatkvøðu luta ein ”legitimitet” til fólkið í Quebec, sjálvt um bókstavilig heimild ikki er at finna í grundlógini.
Stórabretland er eitt annað dømi. Tað var í samráð við stjórnina í London, at fólkaatkvøða um loysing frá Stórabretlandi varð hildin í Skotlandi. Eins og kunnugt var meiriluti ikki fyri at lýsa Skotland fullveldi at verða. Tó var tað í samráð við stjórnina í London, at fólkaatkvøðan varð hildin, eins og semja varð um, at úrslitið fór at heimila legitimitet til stjórnina í Edinburgh til at avgera stjórnarrættarligu lagnu sína.
Støðan í Spania er ein heilt onnur. Omanfyrinevndu grundlógarmeginreglur tykist ikki hava fótafesti í sponsku grundlógini. Hetta kom týðuliga til sjóndar í sambandi við, hvussu sponsk løgreglulið royndu at forða fólkaatkvøðuna í Katalonia hin 1. oktober. Heldur var tað soleiðis, at ein fólkaatkvøða í Katalonia hevði kunnað verið hóttan móti miðstjórnini, tí at eitt fleirtal fyri loysing hevði skapað ein legitimitet at loysa. Tískil varð fólkaatkvøðan lýst ólóglig. Í froyinum av hesum er nú eisini komið fram, at ríkisákærin í Spania hevur reist ákæru móti nú frákoyrda forsetanum í landslutinum Katalonia, Carles Puigdemont, og ovasta leiðslu hansara fyri uppreistur og fyri at eggja til ófrið. Hesir skulu vísa seg til ein fyrsta rættarfund hósdagin 2. november. Um teir verða funnir sekir, kunnu teir verða dømdir fongsulsrevsingar upp til 15-20 ár.
Omanfyrinevnda er serstakliga hugvekjandi, um givið verður ans til aðrar vesturlendskar rættarskipanir, har ein slík fólkaatkvøða verður mett at heimila ein ávísan legitimitet samsvarandi úrsliti tess.
Tað er ikki sørt, at tað er ein feril ørkymlandi, at ein atgerð, sum ikki er ólóglig í altjóðarættarskipanini, eiheldur í fleiri tjóðarrættarskipanum sum okkara partur av heiminum samanber seg við, kann í einum vestur-evropeiskum landi hava við sær slíkar rættaravleiðingar fyri borgarar. Hinvegin, í tann mun at hesir verða funnir sekir í álvarsomu ákærunum, ið verða reistar móti teimum, kann slíkur dómur kærast til evropeiska mannarættindadómstólin.
Umveldiseindin
Ein grundleggjandi regla í millumtjóða viðurskiftum er sokallaða ”territorial integrity” meginreglan. Hetta merkir m.a. at í altjóða virki sínum skulu lond ikki útinna vald sítt á slíkan hátt, at hetta beinleiðis undandømir, ella hevur til endamáls at undandøma, umveldiseindina hjá einum øðrum landi. Tað hevði sostatt verið nærlagt at hildið, at altjóða lóg ikki loyvir triðjalondum at viðurkenna eina einsíðis fullveldislýsing, t.e. ein fullveldisyvirlýsing, sum ein miðstjórn ikki tekur undir við. Tó, altjóðarættarliga støðan er ein heilt onnur. Í ráðgevandi úrskurði sínum í 2010 í mun til heimild at lýsa Kosovo eitt fullveldi, staðfesti altjóða dómstólurin í Haag júst hetta. Sambært dómstólinum eru einsíðis fullveldisyvirlýsingar ikki í stríð við altjóða lóg.
Altjóðarættarliga samfelagið tykist, grundað á omanfyrinevndu útsøgn hjá altjóða dómstólinum í Haag, at verða á einum máli um at altjóða lóg ikki forðar triðja londum, de jure ella de facto, at viðurkenna fullveldisyvirlýsingar, enntá tá ið miðstjórnir siga, at slíkar yvirlýsingar eru í stríð við grundlógir tess. Tó er greitt, at omanfyrinevnda støða hjá altjóða dómstólinum í Haag ikki skal skiljast soleiðis, at slíkar viðurkenningar eru heimilaðar, um støðið undan galdandi fullveldisyvirlýsing brýtur treytaleysar altjóðarættarmeginreglur, t.d. forboð móti rasuskilnað. Tað er við støði í síðstnevnda, at tað verður hildið brot á altjóða lóg at viðurkenna fullveldisyvirlýsingina hjá Norðurkypros.
Grundað á omanfyrinevnda er greitt, at tað er ikki brot á altjóðarættar umveldiseindar meginregluna um eitt triðja land viðurkennir eina fullveldisyvirlýsing hjá landsluti, ið roynir at loysa frá galdandi miðstjórn. Tað tykist full semja um omanfyrinevnda, og er henda støða eins og áðurnevnt í stóran mun rótgrógvin í omanfyrinevnda ráðgevandi úrskurðinum hjá altjóða dómstólinum í Haag í sambandi við hvørt ein fullveldisyvirlýsing hjá Kosovo var sambærlig við altjóða lóg.
Við øðrum orðum er fullveldisyvirlýsingin hjá Katalonia hin 1. oktober ikki neyðturviliga ósambærlig við altjóða lóg. Sostatt er tað ikki brot á altjóða lóg hjá einum triðjalandi at viðurkenna slíka yvirlýsing, væl at merkja um talan er um eina faktuella støðu, har tað eru myndugleikarnir í Katalonia, ið hava fullan effektivitet yvir allar institutiónirnar í Katalonia. Støðan er tó ein heilt onnur.
Tað eru ikki katalansku myndugleikarnir, ið hava ræði í landsluti teirra. Leiðslan er sum áður nevnt koyrd til hús, og er Katalonia lagt undir beinleiðis spanska umsiting. Undir hesum umstøðum hevði tað ikki verið altjóðarættarliga heimilað at viðurkenna fullveldisyvirlýsingina hjá Katalonia. Omanfyrinevnda ger tað vist, at tað satt at siga er óhugsandi, at nakað triðjaland fer at viðurkenna fullveldisyvirlýsingina hjá Katalonia, hetta tí at fortreytirnar ikki eru til staðar, eftirsum at miðstjórnin í Madrid eyðsæð hevur prógvað, at effektiviteturin enn verður stýrdur av myndugleikunum í Madrid, uttan mun til sjálva fullveldisyvirlýsingina.
Framlítandi hugleiðingar
Eins og greitt er frá omanfyri, er tilverurætturin í sambandi við eina einsíðis fullveldisyvirlýsing frá einum ástøðiligum sjónarmiði ikki tengdur at altjóða viðurkenning frá triðjalondum. Tað er jú effektiviteturin, ið avger henda spurning. Tó er tað ein sannroynd, at uttan viðurkenning er sera torført at virka sum fullveldisríki. Tískil er viðurkenning ein somikið týdningarmikil spurningur.
Tað er týdningarmikið at hava í huga, at omanfyrinevnda er serstakliga ætlað støðum, har ein fullveldisyvirlýsing ikki er sambærlig við galdandi grundlóg. Sostatt er støðan ein heilt onnur enn í omanfyrinevnda dømunum í ávikavist bretsku og kanadisku rættarskipanum. Harafturat er greitt, at sjálvt um ein einsíðis fullveldisyvirlýsing er í stríð við galdandi tjóðarrættarskipan, kann slík yvirlýsing, um hendan hevur ein effektivitet við sær, legaliserast í altjóðarættarskipanini, og harvið neyðturviliga takast til eftirtektar í tjóðarrættarskipanini. Dømi um Kosovo er áhugavert í so máta, eftirsum at Serbia framvegis ikki hevur viðurkent, og allarhelst ongantíð fer at viðurkenna, Kosovo sum fullveldisríki.
Áleikandi støðan í Katalonia kann tó undir ongum umstøðum metast at fella í omanfyrinevnda støðu. Ovasta leiðslan er koyrd til hús av Madrid, og týdningarmiklir partar av fyrrnevndu eru nú hálvavegna flýggjað til Brússel undan spanska statsapparatinum. Og harafturat er nýval í Katalonia útskrivað av myndugleikunum í Madrid at verða 21. desember í ár. Frákoyrdi forsetin í Katalonia, Carlos Puigdemont, viðurkennir hetta nýval, sum hann sigur, at flokkur sín fer at taka lut í. Harvið tykist eitthvørt ivamál um møguligan effektivitet í Katalonia kveistrað til viks, tí tað er Madrid, ið hevur víst seg at hava yvirræði í Katalonia.
Spanska stjórnin má sigast ikki at hava verið at stinga ella høgga í. Sum ES-limaland er tað eisini vart fyri einhvørjari álvarsamari ábreiðslu frá nærmastu grannum sínum. Hinvegin er ikki ómøguligt, at ávísar broytingar kunnu henda, í tann mun at loysingarflokkarnir vinna valið hin 21. desember, og at hesir halda fast í ætlanum sínum, nevniliga at stovna lýðveldið Katalonia. Inntil víðari tykist eingin vón um, at spanska stjórnin vil viðurkenna ein ávísan legitimitet hjá Katalonia, ella øðrum landsluti í Spania, at loysa frá Madrid, uttan mun til um ein fólkaatkvøða stuðlar undir hesum. Tó er tað ikki ómøguligt, at tað kunnu verða umstøður, ið tvinga sponsku stjórnina at viðgera henda spurning við øðrvísi brillum.
Gongdin fram til nývalið í Katalonia og spanska útinnanin av valdi í Katalonia næstu mánaðirnar kunnu hugsast at verða avgerandi fyri altjóðarættarligu lagnuna hjá Katalonia, t.e. hvørt hetta framvegis aleina gerst talan um eitt ”innanhýsis spanskt” mál, eins og ávísir ES-leiðarar hava viðurkent, ella hvørt hendan at síggja til spanska ósemjan kann altjóðagerast. Harðligari Madrid roynir at sløkka sjálvstýrismøguleikarnar hjá Katalonia, er ikki óhugsandi, at ávísur legitimitetur fyri katalanska spurninginum vinnur frama millum triðjalandsstjórnir.


c: text/html

text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Tuesday, July 24, 2012
Avbera góðar framløgur um Islam
Ynskir tú at hoyra eina drúgva, men beinrakna og djúpa útlegging av Islam frá eini kritiskari síðu? So er leinkjan niðanfyri genial. Framløgunar vóru hildnar á Biola Universitetinum, av Nabeel Quershi, ein ex-muslimur og núverandi kristin, sum eg sjálvur kenni og havi samstarva við:
Kinsey: fyrimyndin uppá skitna hugsan
Monday, July 23, 2012
Ateistur um ateist
“Imagine someone holding forth on biology whose only knowledge of the subject is the Book of British Birds, and you have a rough idea of what it feels like to read Richard Dawkins on theology.”
(Eagleton)
Friday, July 20, 2012
William Lane Craig um Higgs Boson
Eri mega upptikin við at fyrireika fyrilestrar í løtuni, havi tí ikki lagt nakra stóra orku í bloggin í seinastuni. Men helt eg skuldi vísa á nakrar viðmerkingar hjá William Lane Craig, í samband við uppdagingina av Higgs Boson:
Hetta er leinkjan http://www.reasonablefaith.org/higgs-boson-discovered
Annars er teksturin at lesa niðanfyri:
Sunday, July 15, 2012
Trúarverja á Teenstreet í summar
- Answering atheists: Evidences for the Existence of God
- Answering the Bible Critic: Is the Bible Reliable?
- Answering Muslims: Answering questions Muslims ask
- (á Føroyskum) Svara ateistinum: Hvussu kann eg svara, tá ateisturin spyr: 'Hvussu veist tú at Gud er til'?
Wednesday, July 11, 2012
Dawkins er ein afrikansk apa
Tja...
Hetta pástendur stóri vísindamaðurin sjálvur. Men um nú maðurin so gjarna vil verða ein afrikanska apa, so skal eingin forða honum:
Sjálvandi flennir kristni pastorurin, tað hevði eg eisini gjørt!
Og her er sjónbandið:
Enn einaferð: Tja:
Hvussu fittar og serstakar hesar enn eru, er tað so ikki hald í pástandinum, at hesir nýateistar í veruleikanum niðurgera mannaættina?
Fyri síðani at taka logikkin hjá ateistinum Bill Maher til eftirtektar, var tað tá apan gjørdist religiøs ella kristin, at hon fór at drepa grind? Tí grindadráp og religión er opinbart knýtt at hvørjum øðrum! Men hvønn trupuleika hevur Maher við grindadrápi, um vit kortini bara eru apur úr Afrika?:
http://kristindomur-svarar.blogspot.com/2012/06/ateistar-pastanda-at-orskin-til.html
Haldi at ápostulin Paulus í brævið sínum til tey kristnu í Róm, lýsti hesa gudleysu tankagongd ómetaliga væl:
Meðan tey róstu sær av at vera vís, vórðu tey dárar (Rómbrævið 1: 22)
Monday, July 2, 2012
Dawkins treingir til at koma meiri út!
Soleiðis helt professarin Craig J. Hazen fyri, í einari viðmerking til ein fyrilestur sum Dawkins helt á einari ráðstevnu í India, har gudloysingurin legði upp til, at ateistar í 21 árhundra eru eitt framtak innan moralismu, byggjandi á biologiska grundvøllin heldur enn religión.
So byggir moralur á ein klump av evnum? Sum Dawkins tykist pástanda:
Hazen viðmerkir:
"Religion, indeed Christianity, was the driving force behind the abolition of slavery in Great Britain and the United States and was an essential center point of the civil rights movement in the Twentieth Century," Hazen affirmed. "How in the world does Dawkins square such historical events like these with brutish, naturalistic Darwinism?"Huff, eg eri eisini eitt sindur sjokeraður, eftirsum útsøgn Dawkins enntá var í samband við bókina 'The Selfish Gene'.

robotstxt: allowed

filter: keep


text:
20. mars, mánadagur
Í kvøld byrjar sangleikurin “Hodja úr Pjort”, sum 10. flokkar í Tofta- og Runavíkar skúla framføra. Sangleikurin verður sýndur í Løkshøll til og við 22. mars, og atgongumerki kunnu keypast fyri 50 kr ein tíma undan sýning.
21. mars, týsdagur
Trúfasti týsdagsjazzurin í Hvonn er aftur í morgin, og hesaferð spæla Rógvi Trio. Týsdagsjazzurin byrjar klokkan 21 og er ókeypis.
22. mars, mikudagur
Reinsaríið
Mikudagin er Open Mic aftur sum vant, og hesaferð gestar freestyle rapparin IQ (Pateh Bah) úr Gambia, umframt at Monkey Rat spæla sum vant.
Open Mic byrjar klokkan 19.30 og er ókeypis.
Norðurlandahúsið
Tarira kórið framførir Shakespeare saman við sjónleikarunum Riu Tórgarð og Gunnvá Zachariasen. Vilt tú uppliva okkurt øðrvísi tónleikarliga, so er hetta heilt víst nakað, tú átti at farið til.
Konsertir vera í Norðurlandahúsinum 22/3 klokkan 19.30, og í Toftaskúla hósdagin 23/3 klokkan 19.30. Atgongumerki kosta 120 kr og kunnu keypast á nlh.fo.
24. mars, fríggjadagur
Norðurlandahúsið
FMA vinnararnir í Konni Kass koma at spæla í Norðurlandahúsinum fríggjadagin, og hetta kemur at vera einasta konsert hjá bólkinum í Føroyum í vár. Ætlar tú at náa at síggja superstjørnurnar, áðrenn tey fara víðari á konsertferð, so er at skunda tær at ogna tær atgongumerki á heimasíðuni hjá Norðurlandahúsinum, www.nlh.fo.
Í vindmyllulundini í Húsahaga
Øðrvísi, ja, men VisitTórshavn skipar fyri einum smærri túri, har tú kanst sleppa við niðan at vitja vindmyllulundina hjá SEV. Klokkan 19 fer ein bussur úr Steinatúni, har tit sleppa at hoyra ymiskt um vindmyllulundina og síðani at vitja koplingarstøðina hjá SEV.
Og, nú kemur tað tónleikaliga innslagið; Kristina Bærendsen fer at spæla.
Tiltakið er ókeypis, og alt sum krevst er at melda til antin við at ringja 302425, ella við at skriva teldupost til torsinfo@torshavn.fo. Eisini ber til at troppa upp hjá Visit Tórshavn í Steinatúni og melda til har.
25. mars, leygardagur
Sjónleikarhúsið
Tungu tónarnir koma at braka í sjónleikarhúsinum leygardagin, tí tá vendir Wacken Metal Battle enn eina ferð aftur, og í ár koma 6 bólkar at spæla; fimm, sum kappast, og ein spælir, meðan dómararnir døma. Hetta er avgjørt best skipaða og størsta tiltakið, sum er, tá tað kemur til føroyskan málm, og vilt tú sleppa at fordjúpa teg í toppinum av føroyskum málmi – jamen so er tað har, tú skalt vera leygardagin. Bólkarnir, sum kappast, vera Asyllex, Goresquad, Iron Lungs, Bragdarlogi og Necrolepsia, og gestirnir vera WMB vinnararnir úr 2016 Svartmálm.
Atgongumerki fáast við dyrnar.
Norðurlandahúsið
Heiðurskonsert verður fyri Kristiani Blak, av tí at hann fyllir 70 ár. Fá hava verið so eldhugaði og gjørt eins nógv fyri føroyska tónleikin, sum Kristian Blak, og hetta kvøldið koma ymiskir bólkar og tónleikarar at framføra ymiskar sjangrur fyri at heiðra Kristiani og øllum tí, hann hevur gjørt fyri føroyskar bólkar.
GG. Heitt verður á fólk at avheinta atgongumerkini í móttøkuni í Norðurlandahúsinum ella í Kunningarstovuni í Havn so tíðiliga sum gjørligt áðrenn leygardagin. Tey, sum ikki fáa heintað sítt atgongumerki í góðari tíð, kunnu fáa tað við dyrnar, so leingi pláss er.
Reinsaríið
Og síðst, men ikki minst, Earth Hour konsert verður í Reinsarínum. Hetta verður ein akustisk konsert í sambandi við Earth Hour tiltakið, sum snýr seg um at sløkkja ljósið ein tíma leygardagin. Skráin byrjar klokkan 21.40 við Guðrið Hansdóttir, síðani verður fyrilestur við Kára Mortensen fyri ORKA: Føroyar á einum orkuvegamóti, og klokkan 22.25 spælir Hans Andrias.
Tiltakið er ókeypis.


text:
15.7.08
Hlöllabátar
Einki er sum ein samloka frá Hlölla, ein Hlöllabátur. Hesar vælsmakkandi samlokur rópast bátar, tú matskráin leggur upp til sjóvinnu og sigling. Ein kallast línubátur, ein annar gummibátur og uppaftur ein annar pinnabátur. Eri eg í Reykjavík, smakki eg altíð ein Hlöllabát. Og onnur skulu jú setast við og njóta hetta gastronomiska upplivilsi, mitt í okkara næsta stórbýi. Kokkurin var so fryntligur, at hann lovaði mær inn um at fylgja við í matgerðini.
at 11:53 PM
Labels: ferðafrásøgn


text:
Nýggjastu tíðindini
Melda til tíðindabræv
Tíðindi - 5. mars 2013
FSF hevur sett Ingun Hansen í starv sum hjálparvenjara hjá A-landsliðnum við kvinnum
Fótbóltssamband Føroya og Ingun Hansen hava gjørt avtalu, ið inniber, at strandakvinnan verður hjálparvenjari hjá A-landsliðnum við kvinnum, tá føroysku kvinnurnar í døgunum 4. til 9. apríl fara til Litava at lutaka í HM-undankappingini.
Umframt Litava, eru Montenegro og Georgia eisini í bólki saman við Føroyum.
Á seinasta styrkislistanum hjá FIFA, vóru Føroyar á 72. plássi, sjey pláss frammanfyri Litava, meðan Montenegro og Georgia eru á einum deildum 131. plássi á FIFA-listanum.
Tvey lið fara víðari úr bólkinum, ið síðani aftur skulu lutaka í eini undankapping, sum verður skipað eftir sama leisti sum við A-landsliðnum við monnum.
HM-endaspælið fyri kvinnur verður í Kanada í 2015.


text:
(IS)
Tuesday, November 6, 2012
Listafólkaboykottið – mentanarpolitikkur rakar okkum øll
Tey tvey árini listabloggurin hevur verið til, hava vit uppá allar hugsandi mátar roynt at sett mentanarpolitisk mál á breddan Vit hava skrivað, mælt listafólkum at skriva og vit hava trýst politikarar til at melda út.
Tessvegna taka vit eisini undir við boykottinum av tí almenna, sum Sunleif Rasmussen og Teitur Lassen hava tikið stig til, og hjálpa við at styrkja tað. Eitt tílíkt boykott snýr seg um nógv ymiskt. Tað snýr seg um at fremja listarliga góðsku og fjølbroytni, um gjøgnumskygni og sjónliggerð av leiklutinum hjá listini í samfelagnum, um virðing og vitan, áhuga, fatan og kjak. Tað er eitt mótmæli móti vantandi armslongd, móti sosialum skeivleikum og móti gemenari misnýtslu av listafólkum og ondslívi.List og harvið mentanarpolitikkur mynda eina kjarnu í sjálvum bygnaðinum av samfelagnum, tað snýr seg um at styrkja samfesti, menning og nýhugsan – alt sum okkum tørvar, og sum okkum ikki minst tørvar í krepputíðum. Listin er ikki altíð áhugaverd fyri samfelagið í mun til hvat tær og mær dámar ella hvat tú og eg fata; listin er áhugaverd sum ómissandi liður í samfelagnum. Ein liður, sum ikki bert snýr seg um trivnað og njóting, men um fólkaræði og um at tryggja, at tað finnast óheftar, kritiskar røddir í samfelagnum, um at tryggja vitanarmenning og samskifti. Tí er tað so umráðandi, at mentanarpolitikkurin er skikkaður, at hann megnar at stuðla og ikki at bróta niður, og at hann kann formidla ta samfelagsuppgávu, sum listin hevur. Tí rakar mentanarpolitikkur okkum øll, og ikki bert tey listafólkini, sum fáa stuðul frá tí almenna.
Tí, tað eru í grundini ikki bert listafólkini, sum fáa stuðul. Tað eru vit øll, sum fáa høvið at hava listina í okkara tilveru til at víðka um okkara fatanarstøði og til at liva í einum rættiligum samfelag. Tað eru ikki listafólk, sum fáa nakað út av, at landið brúkar tey til profilering. Tað er landið og ferðafólkaídnaðurin ið fáa nógv burtur úr hesum. Tað er ikki mentanararvurin, sum fer at njóta væl av, at samtíðarlistin verður skerd. Tað er skattalættin hjá teimum vælbjargaðu, sum her verður fíggjaður. Tað eru ikki mentanar- og listafólkini, sum er nassararar og grenj. Heldur er tað politiska skipanin, sum er farin skeiv.
Tað er ein sannleiki, at mentanarpolitikkur er tað, sum minsta orkan verður brúkt uppá bæði í løgtinginum og í fjølmiðlunum. Hetta sjálvt um listin helst er tað týdningarmesta, sum vit hava, tað, sum vit skulu ansa best eftir, tað, sum vit skulu gera okkum bestan ómakin við og brúka mest av okkara vitan uppá. Vit muga og skula alla tíðina innstilla og menna mentanarpolitikkin, og vit mugu pressa allastaðni har vit kunnu og brúka eitthvørt høvi til at broyta uppá tey viðurskifti, sum verða áløgd listini. Hetta gera vit ikki bert fyri listafólkini, men fyri listafólkini og okkum øll somul.
Vit takka teimum mongu listafólkunum, sum ikki bara við teirra list, men eisini við teirra luttøku í hesum boykotti, eru við til at tryggja, at okkara samfelag verður varðveitt.
Takk fyri Sunleif Rasmussen, Teitur Lassen, Mikael Blak, Tóroddur Poulsen, Leivur Thomsen, Andrea Heindriksdóttir, Hanni Bjartalíð, Hansina Iversen, Carl Jóhan Jensen, Oddfríður M.Rasmussen, Petur Pólson, Aggi Ásgerð Ásgeirsdóttir, Silja Strøm, Rakel Helmsdal, Bárður Persson, Elias Askham, Bruno Mikael Eysturstein, Eivør Pálsdóttir, Brandur Patursson, Kári Bæk, Ólavur Jakobsen, Jóanes Nielsen, Bárður Dal Christiansen, Alexandur Kristiansen, Jón Sonni Jensen, Gunnvá Zachariasen, Rógvi á Rógvu, Knút Háberg Eysturstein, Líggjas Olsen, Súsan í Jákupsstovu, Sólrún Michelsen, Ingi Suni Jakobsen, Marita Dalsgaard, Olaf Johannessen, Tummas Jákup Thomsen, Atli K. Petersen, Sissal Kampmann, Elin Josefina Smith, Kaj Klein, Annika Arge Gregoriussen, Jóhan Martin Christiansen, Heðin M. Klein, Magnus Johannessen, Høgni Lisberg, Anker Eli Petersen, Unn Paturson, Jóhannus á Rógvu Joensen, Martin Joensen, Rannvá Holm Mortensen og Drífa Hansen.
(IS)
(IS)
Posted by Listin at 8:19 AM
Labels: IS, list og samfelag, listaboykott


text: Ein av mest siteraðu miðlum í morgunsendingini í Útvarpinum, Ekstrablaðið, hevur nú funnið útav, hví vit pissa meðan vit skíta. Ja, tað er nokkso týðandi spurningur, nú rokað jólaborð eru fyri framman, og okkurt leskiligt lættliga kann koma tvørt fyri í svølgi, sodningarleið, landrás og endatarmi. Upplýsinartænastan við útberingarstuðuli í almannamiðilinum kann fyri advent borðreiða við einum vitugum svari, sum er vitalt fyri fólkið. Fólkið, ið skal lesa, uttan at hugsa um skoynisopp. Fólkið, sum í pressuni lesur seg til vitan, so tað verður stuðulin undir vitanarsamfelagnum, tí pressan er fjórða samfelagsmaktin, sum altíð skal hava tamarhald á lóggevandi, útinnandi og dømandi valdinum. Tí skulu øll rista í brókunum, tá pressan er á gøtuni. So í navni upplýsingarnar lata vit hesa fyndaryvirskrift úr fólksins mektigasta blað á okkara leiðum standa enn eina løtu:


text:
Í dag verða gomlu træseglskipini aftur at síggja millum oyggjarnar.
Hetta er sjeynda árið á rað at skipa verður fyri Føroya Regatta. Byrjað verður við Hoyvíkshólm har regattaflotin savnast og heldur kós móti Gulanum og inn framvig Argjalandinum. Lagt verður at á Vestaru Vág í kvøld klokkan 18, har Havnar Harmonikufelag undirheldur. Eisini er nógv ymiskt undirhald á skránni, millum annað verður skattaveiða fyri børn, og seinni verður skipa fyri føroyskum dansi í Skeiva Pakkhúsi. Skráin kann lesast her.
Fríggjadagin heldur regattaflotin kós ímóti Vági har nógv spennandi tiltøk verða gjøgnum vikuskiftið í sambandi við Norðurlendsk Strandamentanar-festivalin í Vági.
Um ein ynskir at sleppa við umborð ber til at keypa atgongumerki til styttri og longri teinar á kunningarstovunum kring landið ella umborð.


text:
Forsetin í heimsbankanum, Jim Yong Kim, kundi leygardagin boða frá, at heimsbankin hevur stovnað ein grunn við 500 milliónum dollarum – gott og væl 3,3 milliardir krónur – sum skulu brúkast til at basa pandemium, ella alheimsfarsóttum, kring heimin.
Meiningin er, at tá ein alheimsfarsótt tekur seg upp, skal heimsbankin beinanvegin vera til reiðar at taka pengar úr grunninum, sum kunnu sendast til neyðstadda landið og til góðkendar felagsskapir, sum arbeiða við at basa sjúkunum.
Hugskotið við grunninum er komið eftir Ebola-sjúkuna í 2014. Tá gekk alt ov leingi, til heimurin fekk eyguni upp fyri hóttanini, og nógv fólk lótu lív, áðrenn nøkur munagóð hjálp kom frá heimssamfelagnum.
Ebola-kreppan í vesturafrika var ein sorgarleikur, sum vit snøgt sagt ikki vóru fyrireikað til. Tað var eitt wake-up call til heimin, segði Jim Yong Kim á tíðindafundi leygardagin.
- Vit kunnu ikki broyta ferðina á eini melduródn ella styrkina á einum jarðskjálvta, men vit kunnu broyta kósina hjá einum útbroti. Við at senda nóg nógvar pengar til rætta stað í nóg góðari tíð kunnu vit bjarga mannalívum og verja búskapir, segði hann.
Pengarnir úr grunninum eru tó eyðmerktir til ávísar sjúkur, sum sannlíkt spjaða seg skjótast. Millum hesar eru fleiri sløg av influensu, sjúkur í andaleiðini so sum SARS og MERS, og aðrar lívshættisligar virussjúkur so sum Ebola og Marburg. Zika-virusið, sum nú breiðir seg í Latínamerika, er eisini við í grunninum.
Meir enn 11.300 fólk doyðu í 2014, tá Ebola-sjúkan fór at gera um seg í fleiri vesturafrikanskum londum. Sjúkan kostaði eisini meir enn 7 milliardir dollarar í altjóða hjálp, umframt at Guinea, Liberia og Sierra Leone mistu hundraðtals milliónir av teirra bruttutjóðarúrtøku.
Kelda: Reuters


text:
Tórshavn
Gamli tingstaður føroyinga er vorðin ein nýtímans býur. Hann er latin upp fyri umheiminum, útbygdur og altjóðagjørdur. Nógv vaksin og støðugt á ferð....
Umframt at vera høvustaður og setur fyri landsins leiðslu og fyrisiting, er hann eisini ein mentanarligur miðdepil; Konsertir, sjónleikir, og alskyns framsýningar eru í dag náttúrligur partur av myndini. Handilsútboðið er stórt og fjølbroytt.
Fólkalívið trívist eisini væl í aðrar mátar. Nógvu mat- og kaffistovurnar, og náttarlívið annars, gera Tórshavn til ein savningarstað alt árið. Og ikki bara á ólavsøku: tjóðarhátíðini.
Stórt vinnuligt virksemi er í Havn og í altjóðagerðini er samvinnan við útlond økt nógv. Tvey flogfeløg flúgva dagliga við fólki til landið, umframt at ferðafólkaflutningur er sjóvegis.
Hetta ávirkar hotel- og gistingarhúsvinnuna. Fyri at nøkta eftirspurningin eru fleiri seingjarpláss útvegaði. Gomlu hotellini og gistingarhúsini eru umvæld og nýggj lata upp.
Ivaleyst fer Tórshavn at broytast og mennast enn skjótari í árunum sum koma. Undirsjóvartunnlar verða bygdir millum fleiri oyggjar og sum er kunnu 86 prosent av øllum føroyingum koyra til Havnar. Tað fer at ávirka útboðið á øllum tænastuøkjum.
Men, Havnin hevur kortini ikki gloymt sín uppruna. Nógv er gjørt fyri at varveita gamla býarpartin á Tinganesi/Reyni, har tað elsta húsið er frá 1300 árunum. Hugnaligt er at ganga millum gomlu húsini og gera sær mynd av hvussu havnafólk fyrr hava livað.
Tórshavn í tølum
- Posisjón:
62°03N - 6°45,5W
- Tingstaður síðan umleið 850
- Sjálvstøðug kommuna síðan 1856
- Keypstaður síðan 1. januar 1909
Fólkatal:
- Miðalhitin alt árið er umleið 7 stig.
- Á sumfrí kemur hitin upp í 20 stig, heitast nakrantíð er 22 stig.
- Á vetri kann frysta niður í 5-6 stig, kaldast nakrantíð er 11 kuldastig.
- Vanligt er við 30-40 frostdøgum. Og 20-30 kavadøgum.


text:
Beint nú eru vit allar í Keypmannahavn, so heimsins nalvi er her. Hann er sjálvandi ikki stationerur.
Lars stokti dunnur á mortansmessu, eitt so hugnaligt kvøld. FS og Madeleine komu úr Belgia, og børnini vóru vill og glað.
Hundarnir hildu kanska ikki tað var so feitt.
Kristina og Lars spæla high-five.
Í gjár var shopping á skránni við Lisu og Sólrun, seinnapartin fekk eg te frá Turið í Valby, og í gjárkvøldið skinkusnitsel frá Sólrun í Nyhavn. Keypmannahavn er jólaprýddur.
Og í dag sunnudag var tað brunch ovast í Illum og planetarium við FS og børnunum, og so sjálvandi bindiklubbur í kvøld.


text:
60 ár eftir at hon varð smuglað inn í Ísrael úr Sýria, er tann elsta hondskrivaða hebraiska bíblian, ‘Aleppo-kodeksið’, endað í yvirlitinum “Memory of the World” hjá Unesco.
Tað fyrsta skjalið varð skrásett har í 1995, og í dag eru gott 300 skjøl og lutir vorðin partur av Unesco-listanum “Memory of the World”, skrivar KPK.
Handritið, ið verður nevnt ‘Aleppo-kodeksið’, verður av granskarum mett sum tann mest nágreiniliga hebraiska bíblian. Handritið er frá umleið ár 930, og inniheldur stóran part av Gamla Testamenti, hóast 200 av teimum 500 upprunaligu síðunum mangla.
Handritið varð rænt av krossfararum og flutt til Egyptalands. Søgan sigur, at tað har varð brúkt av Maimonides, ein viðurkendur skriftlærdur jødi.
Tað skal vera borið til Aleppo í Sýria av einum av eftirkomarunum hjá Maimonides. Har var tað goymt í størstu sýnagoguni í Aleppo til hendan varð brend niður í 1947, sum eitt svar uppá ætlaninar hjá ST at stovna statin Ísrael. Mong hildu, at Aleppo-kodeksið var oyðilagt í eldsbrunanum, og leitað varð til fánýtis.
Tað var ikki fyrr enn í 1958, at táverandi ísraelski forsetin, Isak Ben Zvi, kunngjørdi, at Aleppo-kodeksið var komið til Ísraels. Hvussu, vildi hann ikki siga.
Handritið var tó ikki longur ein heild. Týdningarmesti parturin, tær Fimm Mósebøkurnar, vóru burtur. Helst er tær brendar.
Í 2000 varð Aleppo-kodeksið givið út av nýggjum í Ísrael undir navninum “Jerúsalems krúna”. Handritið er í dag til skjals á tjóðsavninum í Jerúsalem.
Kelda: trubodin.fo


text:
Tíðindi: Inn- og Útflutningur I .
Verkætlanin “Keypið Føroyskt” av bakkastokki
Føroyskar framleiðslufyritøkur hava tikið seg saman um felags marknaðarføring av føroyskum gerandisvørum.
Endamálið við verkætlanini er við marknaðarføring av føroysku vørunum at skapa størri eftirspurning og soleiðis sølu av føroysku vørunum. Endamálið er eisini at skapa vøkstur og økt kappingarføri hjá fyritøkunum, umframt at hetta helst vil geva útflutningsmøguleikar uppá longri sikt.
Á henda hátt ætla fyritøkurnar at skapa grundarlag fyri støðugari og helst fleiri arbeiðsplássum kring landi.


text:
Birita Á L. Bláhamar hevur svarað!
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Birita Á Løgmansbø Bláhamar (Tjóðveldi) svarað.
(Um fosturtøkulógina) Haldi ikki at vit skulu hava fría fosturtøku, av tí at fosturtøka ikki skal brúkast sum præventión ella ein loysn uppá ein svipsara !
Tað snýr seg um mannalív, og eg vildi heldur, at tær, ið eru vorðnar við barn og ikki vilja ella kunna hava barnið, heldur skulu umhugsa at burtættleiða barnið til onkran, ið inniliga ynskir sær eitt barn.
Fosturtøka skal bert verða framd, um medicinsk atlit tala fyri tí.
(Um samgongu við Miðflokkin) Kundi ikki funnið uppá at farið í samgongu við Miðflokkin !
Vh
Birita á L. Bláhamar
Merki: løgtingsvalið 2015


text:
Kenslan av snúltaríi, ein fluga á vegginum, har hon ikki hoyrir heima. Soleiðis kenni eg meg fyri tíðina. Sum ein lúrari, ið traðkar inn um eitt mark, sum langt síðani er viskað út, fyri mítt viðkomandi. Ja, satt at siga fyri einum 20 árum síðani. Eg loyvi mær at kalla hetta eina epidemi. Øll sum eg tosi við hava tað á sama hátt, ja also, allar kvinnurnar. Kvinnurnar á arbeiðsplássinum, kvinnurnar eg møti til handils. “Nú vísir tað seg at Isak nokk er bøssi! Tað fer tíðin at ví
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Um minni enn trý ár er Norðoyatunnilin skuldarfríður
P/f Norðoyatunnilin verður liðugur at gjalda alla skuld sína í 2017.
Hetta um gongdin hjá felagnum heldur fram, sum hon hevur gjørt seinastu árini.
Í 2014 hevði Norðoyatunnilin eitt avlop áðrenn skatt uppá eina góða milljón krónur. Hetta er næstan tvær milljónir krónur minni enn í 2013, tá úrslitið var knappar tríggjar milljónir krónur.
Orsøkin er, at umsetningurin er fallin við góðum tveimum milljónum krónum, úr 25 niður í 23 milljónir krónur frá 2013 til 2014. Hetta kemst av, at nevndin í Norðoyatunnlinum valdi at lækka prísin í 2014 munandi, og tað tekur ávísa tí, at vinna tað inn aftur í øktari ferðslu gjøgnum tunnilin.
Avskrivingarnar uppá tunnilin vóru 11,5 milljónir krónur í 2014, so úrslitið hjá Norðoyatunnlinum áðrenn avskrivingar og rentur var knappar 15 milljónir krónur í 2014.
Skuldin er niðurgoldin við 11 milljónum krónum í 2014, og er nú komin niður á góðar 37 milljónir krónur.
Skuldin hjá Norðoyatunnlinum var við árslok 2005 260 milljónir krónur.
Norðoyatunnilin hevur níggju milljónir krónur á bók, og hann verður tískil liðugur at gjalda øll lán longu einaferð í 2017. Tá eru bert 11 ár gingin síðan latið var upp, so sigast má, at skjótt hevur gingið.
Talan er sostatt um eina sera góða íløgu hjá landinum.


text:
Georgios Papandreou
Georgios Papandreou (føddur 13. februar 1888 í Kalentzi - doyði 1. november 1968 í Athen) var ein grikskur politikari. Hann var forsætisráðharri frá 1944 til 1945 og aftur frá 1963 til 1965, tá Kong Konstantin setti hann frá. Hernaðarjuntaðin setti Papandreou í húsavarðhald, har hann sat til hann doyði í 1968. Sonur hansara, Andreas Papandreou, og abbasonur hansara Giorgos Andrea Papandreou hava eisini verið forsætisráðharrar í Grikkalandi.
Papandreou var varaforseti 1950–1952 í stjórnunum hjá Nikolaos Plastiras and Sofoklis Venizelos. Hann var eisini ráðharri fleiri ferðir í sínum longu politisku lívsleið, sum vardi í fimm áratíggju, byrjaði í 1923. Hann var sosialis, men samstundis antikommunist. Hann var eisini ímóti kongaveldinum. Hann stuðlaði tí liberala Eleftherios Venizelos, sum útnevndi Papandreou til guvernør av Khios eftir Balkankríggið í 1912. Tvær ferðir bleiv hann giftur. Fyrra kona hansara var Sofia Mineyko, sum var úr Póllandi, sonur teirra Andreas Papandreou varð føddur á Khios í 1919. Seinna kona hansara var sjónleikarinnan Cybele Andrianou. Tey fingu sonin Georgios G. Papandreou.


text:
Teoriroynd.fo er Føroya einasta heimasíða, har tú sleppur inn til bestu online dygdarroyndir á marknaðinum. Ástøðisroyndirnar eru skipaðar á sama hátt, sum Aksstovan fremur tær veruligu royndirnar.
Fleiri enn 130 næmingar hava roynt okkara ástøðisroyndir, áðrenn vit hava almannakunngjørt tær – og allir hava staðið royndina fyrstu ferð, tað kann prógvast. Koyrilærari við drúgvum royndum og neyvum kunnleika stendur aftan fyri Teoriroynd.fo
Vit mæla til, at tú stendur allar royndirnar frá Teoriroynd.fo við 3 ella færri mistøkum. Megnar tú tað, eru 99,9% vissa fyri, at tú stendur royndina á Akstovuni fyrstu ferð.
Teoriroynd.fo fevnir um alt tað, tær tørvar fyri at standa royndina fyrstu ferð. Teoriroynd.fo mennir og dagførir støðugt ástøðisroyndirnar, so at tær altíð eru tíðarhóskandi.
Vit ynskja tær góða eydnu og gaman við koyrikortinum.
Vinarliga
Teoriroynd.fo


text:
"Hvшrt skal tъ ripa, ylavur mHn
б lofti hongur brynja tHn
Tъ fer ikki at veipa tap hind
Men tъ fer til tHna leikalind
Hvit er skjъrtan, vжl er hon tvigin
H blypI verpur hon av tжare drigin"
ylavur snъpist sHni mypur frб
"Gud gevi ikki ganga sum mжr er spбad"
Ungir kallar, kбtir kallar, gangip upp б gylv
Dansip lystilig
ylavur rHpur eftir bjшrgunum fram
-kol og smipur vip
Fann hann upp б eitt бlvarann
ъt kom eitt tap бlvafljyp
Flжttap hбare б herpar dry
"Ver vжlkomin ylavur Riddararys
Tъ gakk H dans og kvшp fyri oss"
"Tъ tarvt ikki flжtta tHtt hбare fyri meg
Eg eri ikki komin at bipja teg
Eg kann ikki meira hjб бlvum vera
H morgin lati eg mHtt brъdleyp gera"
"Hvat heldur vilt tъ sjey vetur liggja б strб
Ella vilt tъ H morgin til moldar gб"
Hon skonti honum H drykkjuhorn
Har fyare H tap eiturkorn
ylavur studdist vip sapilboga
-kol og smipur vip
Hann kysti tб moy av lHtlum huga
Ungir kallar, kбtir kallar, gangip upp б gylv
Dansip lystilig
Lyrics taken from http://www.lyricsmode.com/lyrics/t/tyr/lavur_riddarars.html


text:
Fólk við Parkinson og øðrum neurologiskum sjúkum koma skjótari í viðgerð
Sum landsstýriskvinnan í heilsu- og innlendismálum fegnast eg um miðvísa átakið á Landssjúkrahúsinum, sum hevur við sær, at bíðitíðin til neurologiska útgreinan styttist við meira enn einum ári.
----
Bíðitíðin til útgreinan fyri nervafrøðiligar sjúkur er í dag millum 18-24 mánaðir. Landssjúkrahúsið hevur tí í ár valt at styrkja økið við at seta Bjarka á Rógvi Hansen í eitt parttíðarstarv sum serlækna í neurologiskum sjúkum at taka sær av at samskipa og visitera innan hetta serøkið í Føroyum. Millum kendastu nervafrøðiligu sjúkurnar eru Parkinson, Alzheimer, demens og epilepsi.
Eg harmist um, at bíðirøðirnar til útgreinan og viðgerð fyri Parkinson og aðrar neurologiskar sjúkur hava verið so drúgvar, men við nýggjum serlækna eru útlitini fyri munandi bata góð, og tað fegnist eg um, sigur Sirið Stenberg, landsstýriskvinna í heilsu- og innlendismálum í viðmerking.
Fyri at fáa bíðitíðina til útgreining niður, er Landssjúkrahúsið farið undir miðvíst átak við at økja um dagatalið, sum serlæknin er á sjúkrahúsinum hesar komandi tríggjar mánaðirnar. Málið er, at bíðitíðin í februar 2016 er stytt niður til áleið eitt hálvt ár. Harvið styttist bíðitíðin hjá hesum sjúklingum við meira enn einum ári.
Haraftrat hevur Landssjúkrahúsið júst gjørt samstarvsavtalu við Bispebjerg Sjúkrahús og Ríkissjúkrahúsið um telemedisinska tænastu innan neurologiska økið. Avtalan hevur við sær, at færri sjúklingar noyðast at fara uttanlands til kanningar.
Samstarvsavtalan letur somuleiðis upp fyri, at donsku sjúkrahúsini frameftir kunnu taka ímóti úrslitum av kanningum, gjørdar á Landssjúkrahúsinum í sambandi við møguliga viðgerð í Danmark. Á hendan hátt skulu hesar kanningar ikki gerast av nýggjum, tá ið sjúklingar koma til Danmarkar.
Umframt at betra um tænastuna til sjúklingarnar, fara hesar betringar eisini at økja um kapasitetin á samlaða neurologiska økinum hjá Landssjúkrahúsinum.
Sirið Stenberg
Landsstýriskvinna í heilsu- og innlendismálum


text:
Nýggjastu tíðindini
Skrímslalív á ferð
Á Ólavsøku hevði Karavella Marionett-Teatur 7 sýningar av Skrímslalív á Tjóðpallinum. Væl varð vitjað og tær báðar seinastu sýningarnar vóru meir enn útseldar. Í heyst fer Skrímslalív á ferð og til ber hjá skúlum, barnagørðum og øðrum stovnum ella fyritøkum at bíleggja sýningar. Karavella Marionett-Teatur kemur út til tykkara… les meira…. →
Östanbäck – eitt protestaniskt klostur í Svøríki
Vestanfyri Sala í Svøríki liggur eitt rættiliga serstakt stað. Inni í skóginum er brádliga ein vøkur oasa við reyðum bygninum og gróðrarmiklum urtagørðum. Ein stórur bygningur, har tað enn stendur Skola á, hóast tað er langt síðani børn vóru her, vakstarhús og fleiri smærri bygninger og so sum nakað heilt serligt:… les meira…. →
I write because… – Ungir føroyingar á høvundaskúla í Svøríki
Fyri fjórðu ferð vóru føroyingar bodnir við á spennandi høvundaskúla á vakra norðurlendska skúlanum Biskops Arnö, sum liggur á lítlu oynni við sama navni í stóra vatninum Mälaren í Svøríki, uml. 70 km frá Stockholm. Vit fingið trý pláss í ár og tríggjar ungar gentur teknaðu seg. Tíverri gjørdist ein… les meira…. →
Bókin er pallurin – Ummæli av Skrímslalív eftir Laufey Brynhildardóttir
(Ummælið eftir Laufey Brynhildardóttir á Facebook tann 1. mai 17) Bókin er pallurin Var so heppin at síggja leikin Skrímslalív í Norðurlandahúsinum í vikuskiftinum. Talan er um ein sonevndan “pop-up” leik, og er tað nakað sum frøðir meg, so er tað pappír og pop-up. Vit kenna øll til lukku-kortini, sum… les meira…. →
Karavella Marionett-Teatur á Suðuroyar-turné við tveimum leikum
Karavella Marionett-Teatur hevur nú tveir leikir á skránni: “Dansa so væl og leingi“, sum er leikur fyri vaksin og børn, ið tíma at lurta. Hann verður leiktur í stóra ferðandi leikhúsinum, við marionettum. Les meir um leikin HER. Hin leikurin er “Skrímslalív“, fyri børn og barnligar sálir í øllum aldrum,… les meira…. →
Fjølbroytt listarligt virksemi
Myndlist
Ein nýggjur kapittul á míni listaleið - 3D myndir


text:
Væleydnað jólaveitsla hjá stuðlafelagnum
Hóskvøldið 15. desember skipaði stuðlafelagið fyri árligu jólaveitsluni, sum í ár var í B36-húsinum. Gott hundrað fólk úr øllum landinum vóru við til veitsluna, og tey høvdu glett seg til enn eina jólaveitslu.
Eins og undanfarin ár, var tað Bergur Jensen, ið stóð fyri undirhaldinum. Hann skipaði fyri ymiskum kappingum og smáspølum, og tað dámdu teimum væl. Harmonikumennirnir settu sum vanligt ein serligan dám á veitsluna, tá teir spældu undir til felagssangin. Talir vóru eisini á skránni, onkur ítróttafólk takkaðu fyri farna ár, og nýttu høvi at ynskja øllum eini gleðilig jól.
Stuðlafelagið er ein av dyggastu stuðlunum hjá sersambandinum, og tær eiga stóra tøkk uppiborið fyri tað stóra arbeiðið, ið tær gera. Hvørt týskvøld skipar stuðlafelagið fyri bingo í B36-húsinum, har øll eru vælkomin.
Vit takka øllum fyri eina sera góða veitslu
Myndir frá veitsluni síggjast HER
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Tony Blair
Tony Blair (føddur 6. mai 1953 í Edinburgh í Skotland) var forsætisráðharri í Bretlandi í 10 ár (2. mai 1997 til 27. juni 2007). Hann ruddaði marxismuna úr Arbeiðaraflokkinum. Hann fekk enda á 18 ára longum konservativum stýri og vann trý val á rað.
Tony Blair sat við valdið í tíggju ár frá 1997 til 2007. Hann sigraði tríggjar ferðir og er tískil leiðarin við besta byrinum í Labour flokkinum. Hann brakaði ígjøgnum og blásti nýtt lív í flokkin. Blair lovaði at nútímansgera og sameina Stóra Bretland og eftir tíggju ár við valdi, er Bretland vorðið ríkari, men munurin millum fátæk og rík er nógv vaksin. Tony Blair hevði í valstríðnum lovað at pussa teir bretsku stovnarnar upp, sum til dømis skúlaverkið og heilsuverkið. Hetta eydnaðist, og fram til 2003 var Tony Blair ógvuliga væl umtóktur. Avgerðin at fara í kríggj í Irak vendi øllum upp og niður og Blair skilti ikki mótstøðuna. Fyri hann hevði tað verið ómoralskt ikki at stuðla sameinda USA.


text:
Ari av Rana
09.01.2018 - 19:25
Ítróttur > Ítróttur > Fótbóltur
Fyri fyrstu ferð nakrantíð varð ein sjónbandadómari nýttur í einum fótbóltsdysti í Onglandi. Tað hendi í FA Cup dystinum millum Brighton & Hove Albion og Crystal Palace.
Sjónbandadómarin, sum kallast VAR (Video Assistand Referee), verður nýttur, tá ivamál er um avgerandi støður í einum dysti. Í søguliga dystinum var eisini tørvur á at nýta nýggju tøknini.
Tá Glenn Murray skoraði vinnandi málið í 87. minutti, var ivamál um bólturin rakti armin hjá Murray, í tí hann fór í málið. Dómarin Andre Marriner tók tá samband við sjónbandadómaran, Neil Swarbrick, sum hugdi eftir støðuni á sjónbandi, og metti, at einki ólógligt var farið fram, skrivar DR.
Sjónband skal nýtast, tá ivamál er um eitt mál skal góðkennast, um brotsspark, reyð kort, og har dómarin ger mistekur tveir leikarar.
VAR skal eisini nýtast í Carabao Cup dystinum millum Arsenal og Chelsea í morgin.


text:
Fyri tvey túsund árum síðan vóru 250 milliónir fólk í øllum heiminum. Fólkatalið vaks ógvuliga spakuliga, tí lívskorini vóru ikki serliga góð, og nógv fólk gjørdust ikki gomul.
Í árinum 1800 varð heimsins fólkatal ein milliard. Góð hundrað ár seinni varð fólkatalið tvífaldað, tvær milliardir. Men longu í 1961 var heimsins fólkatal tríggjar milliardir, og í 1999 var talið dupult so stórt. Í 2011 fór fólkatalið upp um sjey milliardir.
Framrokningar benda á, at fólkatalið veksur so mikið, at miðskeiðis í 2030’unum verða vit 8,4 milliard, og 9,6 milliard miðskeiðis í 2050’unum.
Í nógvum londum, har fólkatalið veksur skjótt, eru vánalig lívskor, meðan onnur lond, ið hava lítlan fólkavøkstur, hava góð lívskor.
Í fólkatalsfrøði merkir heimsins fólk tað samlaða talið av fólki, sum nú eru á lívi. Í august í 2016 varð mett, at 7,4 milliard fólk vóru á jørðini. Sameindu Tjóðir meta, at í árinum 2100 fer fólkatalið at verða 11,2 milliardir.
Netstaðurin Worldometers vísir okkum hagtøl meðan vit lesa. Vit kunnu síggja heimsins fólkatal, meðan tað veksur, og hvussu nógv hava fartelefonir og annað mangt.
Far til heimasíðuna Worldometers
Uppgáva:
Hvør er týdningurin í at hava atgongd til hagtøl alla tíðina?
Hava summi hagtøl størri týdning enn onnur?
Hvat kunnu vit brúka hagtøl til?


text:
Fiskimálaráðið hevur við broyting í kunngerð um grind nr. 48 frá 8. apríl 1998 gjørd m.a. givið mønustingaranum løggilding, sum grindareiðskap.
Broytingar eru gjųrdar ķ kunngerš nr. 48 frį 8. aprķl 1998 um grind. Broytingarnar eru dagfųrdar ķ grindareglugeršini, sum liggur her į heimasķšuni undir Grind.
Talan er um § 6, stk. 2 har sagt veršur ķ višmerkingunum, at at mųnustingari veršur loyvdur grindareišskapur. Kanningar eru gjųrdar viš mųnustingara ķ fleiri įr, og nś er tķšin bśgvin at fįa hann góškendan sum grindareišskap. Mųnustingarin skal hava skap og mįt sum fyrisett ķ fylgiskjali, har tekning viš mįtum er.
Ašrar broytingar eru eisini gjųrdar ķ grindareglugeršini, m.a. ķ § 10, stk. 5 og nżggj stk. 6, 7 og 8. Her er talan um, at įsett veršur nįgreinilig mannagongd fyri hvussu mųnustingarin skal nżtast.
Eisini er ķ stk. 7 įsett um blįsturkrókar. Tęr kanningar, iš eru gjųrdar av drįpshįtti, vķsa, at blįsturkrókur og mųnustingari kunnu stytta um drįpstķšina. Tķ eigur hesin reišskapur at brśkast framum sóknarongul og grindaknķv, tį hetta letur seg gera og er hóskandi.
Ķ stk. 8 veršur nevnt um upplęring. Upplęring ķ at nżta mųnustingara er neyšug og fųrleikakrųv eiga at setast grindamonnum, įšrenn teir kunnu nżta mųnustingara. Sżslumašurin skal geva grindamonnum hesa góškenning. Fyri at geva umdųmunum tķš at fyriskiapa skeiš viš upplęring veršur freistin sett til 1. juni 2012.


text:
Nýggjastu tíðindini
Melda til tíðindabræv
Tíðindi - 19. mai 2017
Gestur í FSF Varpinum hesaferð er nýggi venjarin hjá U19-landsliðnum við dreingjum, Jógvan Martin Olsen. Í sendingini verður tosað um avbjóðingarnar hjá U19-liðnum, og so verður sjálvandi eisini mett um komandi umfar í EFFO-deildini
Jógvan Marin Olsen og Tróndur Arge - Mynd: www.fsf.fo
Leygardagin 20. mai klokkan trý verður 9. umfar í EFFO-deildini sjósett, tá NSÍ og ÍF bresta saman við Løkin í Runavík. Hinir fýra dystirnir verða allir spældir sunnudagin, og eisini tá verður lagt fyri klokkan trý.
Gestur í FSF Varpinum hesaferð, og at meta um komandi umfar í EFFO-deildini, er Jógvan Martin Olsen, ið er ein av fótbóltsmennarunum hjá FSF, og sum nú stendur á odda fyri U19-landsliðnum við dreingjum.
Í sendingini verður tosað um tær avbjóðingar, ið standa fyri framman sum U19-landsliðsvenjari, tí umframt landsliðsvenjingar, hava spælararnir eisini nógvar dystir og venjingar í feløgunum. Harafturat hevur Jógvan Martin eisini sítt boð upp á, hvørji lið fara at mynda oddin í fremstu deildini hjá monnum í oktober mánaða í ár.


text:
Í dag ganga ongi børn á skúlanum í Leiti. Øll ganga í nýggja skúlanum í Sumba.
Skúlin var ætlaður til 24 næmingar, frá 1. til 5. flokk. Skúlabørnini gingu i 6. og
7. flokki i Sumba.
Tá skúlin í 1957 varð bygdur, varð samstundis kirkjurúmið gjørt og samanbygt við skúlan.
Betongbygningurin er gulur við reyðari tekju.
Skúlastovan er skild sundur frá kirkjurúminum við eini harmonikuhurð. Innan er kirkjan sera einføld. Á altarinum stendur ein stórur trækrossur, og altarsilvur og ljósastakar eru ikki eldri enn kirkjan sjálv.


text:
Tlf. 35 88 88
1. november 2013
Tað gerst tíverri ein vanlig sjón, at síggja bilar koyra í myrkri ella skýming, sum ikki hava tendra bakljósini. Orsøkin at førarnir gloyma at tendra bakljósini, er nýggja EU reglan sum kom í gildi í 2011, har allir nýggjir bilar fingu automatisk koyriljós. Hettar bleiv gjørt fyri at leingja livitíðuna á peruni og gera bilin meir økonomiskan. Tó halda vit á Bilrøkt at hettar gongur útyvur trygdina.
Summir bilar tendra nemliga ikki bakljósini automatiskt, tá tað fer at skýma, og vita summir bilførarir ikki av, at sjálvt um ljósini eru tendraði framman, so er tey ikki tendraði aftan. Ì hesum førum má bilførarin sjálvir snara knøttinum og tendra ljósini.
Vit vilja tó heita á allar bilførarar um at kanna um ljósini aftan tendra automatiskt. Gera tey ikki tað, so ber til at fara inn á eit autorisera verkstað, og fáa hettar broytt inni á systeminum á bilinum. Eisini kann man sum keypari á einum nýggjum bili, fáa forhandlaran at programera bilin til eisini at tendra bakljósini automatiskt.
Við hvørt kann man sku fara ov langt við at hugsa grønt !!
« Aftur


text:
Norska løgreglan hevur givið navnið leyst á norðmanninum, sum doyði eftir vanlukkuna á Maersk Interceptor í síðstu viku. Tað var tann 43-ára gamli Freddy Olsen úr Arendal, sum doyði, tá hann datt av boripallinum og 50 metrar niður á sjógv undir viðlíkahaldsarbeiði. Løgreglan er nú í ferð við at kanna málið.
”Vit eru í ferð við at kanna málið og gera ymsar tekniskar kanningar umborð”, sigur løgregluadvokaturin Lars Fredrik Bråten. Hann upplýsir, sambært Stavanger Aftenblad, at løgreglan er umborð á pallinum bæði við rannsóknarfólki og teknikarum.
Tað var undir viðlíkahaldsarbeiði á eina sjópumpu í einum av beinunum á pallinum, at vanlukkan hendi. Fýra persónar vóru við í arbeiðnum, tá vanlukkan hendi. Tveir teirra fingu ongan skaða.
Smálutirnir eru enn ikki greiddir, men maðurin datt 50 metrar niður á sjógv, har hann varð tikin upp av einum standby skipi, áðrenn hann varð fluttur við eini SAR-tyrlu til Haukeland Universitetssjúkrahúsið í Bergen.
Ein annar Maersk-meðarbeiðari fekk ein lut oman yvir seg. Hann varð fluttur við tyrlu til Stavanger Universitetssjúkrahús. Støðan hjá tí 37-ára gamla manninum er álvarsom, men hann er tó uttan lívsvanda, sambært upplýsingum frá sjúkrahúsinum.
Arbeiðið á pallinum varð steðgað eftir vanlukkuna. Norska Kolvetniseftirlitið kannar eisini vanlukkuna á Maersk Interceptor og er á pallinum saman við løgregluni.
Kelda: Stavanger Aftenblad


text:
- Tíðindi, mentan og ítróttur
Søkja eftir nýggjum stjórum
Søvnini vóru ein partur av Søvnum Landsins, men eftir at Løgmansskrivstovan tók avgerð um, at Søvn Landsins skuldu skiljast sundur aftur, og eftir at stjórin á Søvnum Landsins varð fluttur í annað starv, skulu nýggir stjórar setast.
Høvuðsuppgávan hjá stjóranum á Føroya Landsbókasavni verður at menna stovnin til eitt viðkomandi og spennandi bókasavn, ið er atkomuligt hjá øllum, sum kveikir og er ein kelda til íblástur, gransking, vitan og fragd.
Høvuðsuppgávan hjá stjóranum á Tjóðsavni Føroya verður eisini at menna náttúru- og mentanarsøguliga høvuðssavn Føroya til eitt viðkomandi og spennandi savn, stendur í tíðindaskrivinum, løgmansskrivstovan hevur sent út.
Umsóknir til stjórastørvini skulu vera Mentamálaráðnum í hendi í seinasta lagi 17. apríl 2017 klokkan 12:00.


text:
Tiltakið Vetrarljós 2018 verður leygardagin 3. februar
Fyri fimtu ferð verður skipað fyri tiltakinum “Vetrarljós” í Havn. Í ár verður tiltakið leygardagin 3. februar.
“Í stuttum er tað dagurin har vit bjóða ljósari tíðum vælkomnum við livandi tónleiki og list á ymsum spennandi støðum í býnum,” skrivar Tórshavnar kommuna á síni heimasíðu. Tónleikur verður í býnum frá kl. 19.00 til á midnátt, og kommunan skipar fyri hugna við ymsum ljósinstallatiónum.
Tá skipað var fyri tiltakinum fyrstu ferð varð sagt, at henda dagin vórðu jólaljósini sløkt og býurin bjóðaði ljósari tíðum vælkomnum.
Tiltakið er eitt samstarv ímillum Visit Tórshavn, Tórshavnar Kommunu og ymsar aktørar í býnum.
Endaliga skráin verður kunngjørd seinni.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Tøl, ið Dimmalætting hevur fingið innlit í, vísa, at fíggjarætlanin hjá føroysku løgregluni var 92,8 milliónir krónur í fjør. Hetta ger føroysku løgregluna til tað bíligasta politiøkið hjá donsku løgregluni, umframt Bornholm. Tað triðja bíligasta politiøkið er tað grønlendska, ið fekk 179,8 milliónir krónur í fjør.
Danska politiið hevur sum heild havt sera trongar fíggjarligar karmar seinastu árini. Hetta sigst at hava havt stóra ávirkan á arbeiðsmegina og ikki minst trivnaðan hjá løgreglumonnunum. Harðskapsmál og rúsevnismál verða ofta liggjandi á hillini.
Sambært føroysku løgregluni eru hesar avbjóðingarnar ikki líka álvarssamar í Føroyum. Pengar og arbeiðsmegi, ella mangul upp á sama, eru sostatt ikki forðingar í arbeiðnum hjá løgregluni á sama hátt, sum tey eru í Danmark.
Lesið meira um evnið í Dimmalætting, sum er á gøtuni


text:
Runavíkar býráð hevur í kvøld samtykt, at fíggjarkarmurin fyri 2014 verður 124 mió. Til fíggjarkostnað fara 15,5 mió., til rakstur 88 mió. og til íløgur 20,5 mió.
30.09.2013
Fíggjarkarmurin hjá Runavíkar kommunu í 2014
- Foreldragjøld 2
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt


text:
Ukraina vann ógvuliga óvæntað ársins Melodi Grand Prix.
Australia lá til tað síðsta til at vinna, men ikki fyrr ennnæst síðstu atkvøðurnar komu frá hyggjarunum, fór Ukraina fram um Australia. Tá var bara Russland eftir at fáa atkvøður, men tað eydnaðist teimum ikki at fáa nóg nógvar atkvøður, og Russlandi gjørdist tí nummar trý.
At Ukraina vann við sanginum "1944", sum Jamala sang, var ein politiskur boðskapur, sum gav endurljóð. Sangurin snúði seg um russiskan ágang í Ukraina, men av tí at hann var søguligur, varð hann góðkendur. Vinnarin Jamala gjørdi greitt, tá ið hon takkaði fyri sigurin, at hon ynskti at breiða út frið til øll.
Russland fekk onga atkvøðu frá Ukraina, og Ukraina fekk onga atkvøðu frá Russlandi, og tað sigur eisini nakað um støðuna millum londini mitt í einari sangkapping. Sangurin "1944" snýr seg um, hvussu russar tvingsilsfluttu krimtatarar í 1944, tí teir vóru lagdir undir at samstarva við Nazi-týskland.
Stríðið millum londini hevur ikki verið minni, eftir at Russland hertók Krim-hálvoynna fyri tveimum árum síðan. Tað hendi eftir eina sera ivasama fólkaatkvøðu, har 90 prosent av fólkinum segðist atkvøða Krim innaftur í Russland. Altjóða samfelagið hevur framvegis ikki viðurkent innlimanina.
Dami Im úr Australiga lá sum sagt leingi til at vinna ársins Melodi Grand Prix við sanginum "Sound of Silence". Væntað varð eisini, at antin Russland ella Australia fóru at vinna, men hyggjararnir vildu tað altso øðrvísi. Fyrst atkvøddu dómararnir úr ymsu londunum sum vant, og tá lá Australia til at vinna, og síðan vóru atkvøðurnar hjá hyggjarunum lagdar aftrat, tá fór Ukraina framum.
Australia var fyrstu ferð við í Grand Prix síðsta ár, so hetta var bara annað árið, tey luttóku. Men hvat ger Australia so í evropeisku sangkappingini? Áhugin hevur leingi verið stórur í Australia fyri heimsins størstu songkapping. Har hevur Melodi Grand Prix verður víst síðan fyrst í 1980 árunum. Haraftrat kemur, at 20 prosent av australska fólkinum hevur sín uppruna í Evropa. Stóri áhugin í Australia og søguliga sambandið til Evropa var orsøkin til, at EBU, sum er felagið fyri evropeisku kringvørpini, bjóðaði Australia við í fjør.
Ársins Melodi Grand Prix varð hildið í Svøríki, sum var einasta Norðurlandið, ið luttók í finaluni hesa ferð. Næsta ár verður kappingin so hildin í Kiev.


text:
Fríggjakvøldið 26. januar er Reinsaríið karmur um Vetrarjazz við Espen Eriksen Trio, Rógvi Trio og Mortens Schantz Godspeed, alt úrmælingar innan sítt økið.
Jazz-heimurin manglar ikki klavertrioir, men tað er ikki hvønn dag, at ein kemur fram á eina nýggja trio við einum sermerktum tónlistamáli. Norska Espen Eriksen Trio spælir sera melodiøsan og kenslubornan instrumentalan tónleik við einum ferli av skandinaviskum fólkatónleiki, sorgblídni og skuggum úr myrku norsku skógunum. Tað er jazz – ongin ivi um tað – men teirra Dzless is moredzhugsunarháttur stendur í mótsetning til nógvar av samtíðartónleikarum teirra. Bygnaðurin minnir viðhvørt um popp-sangir og stórur dentur verður lagdur á løgini. Eftir nógvar konsertir kring allan heimin er bólkurin sera væl samanspældur og nýtir ein hugtakandi breiðan dynamik, sum røkkur frá sorgblídni til fangandiDzgroovedz. Bólkurin hevur latið tríggjar útgávur frá sær, sum allar hava fingið góð ummæli frá miðlum sum BBC, The Independent og KulturSpiegel.
Um Espen Eriksen Trio skrivaði BBC: “superb musicians at the top of their game” og hetta er júst tað, ið eyðkennir trio’ina. Í ummæli sínum av triðju útgávuni “Never Ending January” skrivaði BBC somuleiðis: “A wonderfully plaintive jazz record, abandoned to the lost art of melodic minimalism, stripped back and beautifully near bare“ og ummælini er øgilig. All About Jazz siga, at trio’in hevði enduruppfunnið klaver trio tónleik, Sound & Image kallar tónleikin gandakendan og The Milk Factory sigur, at trio’in er heilt unik.
Teir, ið manna bólkin eru Espen Eriksen, lagaskrivinari og klaverleikari, Lars Tormod Jenset á bassi og Andreas Brye á trummum.
Rógvi Trio
Teir hava spælt saman síðan teir vóru smádreingir og eru nú allir millum Føroya fremstu snillingar á sínum ljóðføri, Rógvi á Rógvi, Arnold Ludvíg og Leivur Thomsen. Kært barn har mange navne sigst, og hetta barnið hevur ikki bert nógv nøvn men eisini nógvar ymiskar hamir. Um tað er sum partar av Plúmm, Føstufressum ella eitt nú Rógva Trio, so borga hesir tríggir altíð fyri serligari dygd. Rógvi Trio hevur trummuleikaran Rógva á Rógvi sum høvuðsmann, og eru vanliga ein sera lívlig og festlig uppliving.
Morten Schantz
Morten Schantz er serliga kendur úr Jazz superbólkinum JazzKamikaze, ið hevur ferðast kring allan heimin seinastu 10 árini. Fyrst í fjør gav Morten út útgávuna”Morten Schantz Godspeed”, á fløguni spæla eisini stjørnusaksofonleikarin Marius Neset og trummuleikarin Anton Egert.
Útgávan er ummæld í fleiri enn 40 miðlum og her tykist semja at vera um, at hetta er ein framúrskarandi útgáv. Downbeat sigur, at Morten hevur ment sítt egna vørumerki innan post-fusion, Jazzwise kallar samanspælið millum teir tríggjar telepatiskt, og Gaffa sigur, at útgávan imponerar og at alt á henni er nýtt.
Konsertin verður í Reinsarínum kl. 20. fríggjakvøldið 26. januar. Til ber at keypa atgongumerki til hesa konsertina fyri 150 kr., ella eitt serligt JazzPass, til hesa konsertina, konsertirnar leygarkvøldið 27. januar í við Espern Berg Trio og Plúmm í Reinsarínum og við Marius Neset í Norðurlandahúsinum. Hetta passið koster 250 kr.
VETRARJAZZUR Í PERLUNI-2018/01/26
150,00 DKK
Product Description
Event Ticket
På lager
Product Description
Event Ticket


text:
Orsøkin til, at man nú aftur innførir frádráttin, skal finnast í góðu royndunum, sum gjørdar eru við skipanini. Tankin við skipanini er at uppmuntra fólk at nýta smærri og miðalstórar handverksfyritøkur til umvælingsarbeiði heima við hús fyri at halda arbeiðsloysinum niðri, umframt at skipanin skal fyribyrgja svørtum arbeiði. Soleiðis verða fleiri hildin í starvi, og góðskan á umvælingunum eru nógv hægri.
“Boligjobordningen” er sett saman soleiðis, at hvør persónur í einum húsarhaldi kann trekkja 15.000 kr frá í skatti um árið fyri arbeiði, sum er framt av eini handverkarafyritøku. Hetta merkir, at eini hjún, sum t.d. ynskja at fáa skift vindeygu, kunnu trekkja 30.000 frá í skatti. Hendan skipanin dekkar ábøtur so sum at skifta køk, gólv, tak, takrennur, o.a. líknandi. Tó er tað ikki møguligt at fáa skatt aftur fyri at byggja sauna, svimjihyl ella annað, sum ikki verður mett neyðugt.
Kanska áttu vit at umhugsað at innført eina líknandi skipan í Føroyum. Heldur enn at taka sær frí frá sínum dagliga starvi til at gera umvælingar sjálvi, kundu fólk í størri mun verið eggjað til at seta eina handverksfyritøku at fremja arbeiðið. Hetta er bæði tryggari og er góðskan á arbeiðinum nógv hægri. Tí gongur eisini longri tíð, inntil næsta umvæling skal gerast, sum alt annað líka merkir at umvælingin er bíligari í longdini.
Kelda: kromannreumert.com


text:
Grunt endaloysi í Listasavninum/
Ummæli og fotomyndir: Kinna Poulsen
Eg havi verið í Listasavninum og hugt at framsýningini Infinity við 39 verkum hjá Beintu av Reyni. Á sama hátt sum á øðrum serframsýningum hjá Listasavninum er talan um bæði gamlar og nýggjar myndir hjá avvarðandi listafólki. Beinta á Reyni hevur búð í Danmark síðani hon var 3 ár, men hon er ættað úr Føroyum; hin listarliga navnframi meistarin, Ingálvur av Reyni er eyðsýniliga abbabeiggi hennara.
Sum málari er Beinta av Reyni sjálvlærd. Myndir hennara eru realistiskar við einum surrealistiskum brá, stílsliga er talan um pop art við poppkendum, fjølmentanarligum myndevnum. Fleiri av framsýningarverkunum eru tematisk skyld og sett upp í røðum við enskum heiti; Infinity er eitt evni, ið snýr seg um endaleysan alheim og harumframt eru heitini Natural Warriors um krígssinnaða menniskjað, Frames við málaðum rammu, Capsized Tales við ævintýrum, sum eru koppaði og The Other Side um lívsins myrku síður.
Eg havi satt at siga ivast í myndunum hjá Beintu av Reyni, síðani eg sá tær á fyrsta sinni fyri fimtan árum síðani. Tað taldi sjálvsagt sum eitt pluss, at stílurin í myndunum var øðrvísi í mun til ráðandi rák innan føroyska list, men so var mín uppliving av myndunum kanska eisini litað av, at fleiri av hennara myndevnum vóru av Eiði. Listakvinnan og eg hava báðar mammu av Eiði og monumentala lýsingin av Eiðis kirkju við mynstrutari bakgrund tendraði onkursvegna í míni egnu um somu tíð fjálgu og fremmandgjørdu minni um vitjanir á Eiði sum barn.
Eftir at hava sæð framsýningina Infinity í Listasavni Føroya, ivist eg ikki meir, tíverri. Eg haldi, at tann menningin, sum Solveig Hanusardóttir Olsen lýsir í kataloginum ikki hevur verið verkunum at bata, heldur tvørturímóti. Solveig H.Olsen greiðir frá, at nógv er hent við verkunum hjá Beintu av Reyni síðani hennara síðstu framsýning í Listasavninum fyri tíggju árum síðani, ið nevndist Aftan fyri gardinurnar: “Hon er vorðin djarvari, hevur loyst upp siðbundnu tilgongdina til myndina og hevur ment ein leysari stíl. Seinastu árini hava flestu verkini havt tilvísing til eitt meira urbant umhvørvi og viðgjørt samfelagsviðurskifti og víðfevndnar spurningar.”. Og kanska passar tað, at listakvinnan er vorðin djarvari og t.d. er farin at brúka ein rundan sjónarring. Trupulleikin er bara tann, at myndirnar nú eru steindeyðar og óansæð um tilsipingarnar eru listsøguligar, ævintýrkendar, søguligar ella fjølmentanarligar, so tykjast tær ómetaliga grunnar.
Sjálvt um hesir málningarnir heilt vist sýna ein ávísan dugnaskap, ans fyri dekoratión og illusiónismu og stóran ómak í mátanum, teir eru málaðir, fæst ikki nógv annað burtur úr øllum hesum enn ein bilsin reaktión frá áskoðaranum, ið helt, at myndirnar vóru í rammu, sum í veruleikanum var málað á løriftið. Meira tykist ikki vera í hesum sløttu og deydligu myndunum. Málningurin Luncheon on the Grass with Slim Shady and Killer Bob frá 2010 er eitt dømi um hetta grunnskygnið. Talan er um eina parafrasu av kenda málninginum Frokost í tí grøna, sum Manet málaði í 1863 og sum mikil øsing stóðst av, tá hann á fyrsta sinni var framsýndur, men sum síðani hevur fingið pionerstatus og er parafraseraður nógvar ferðir.
Eitt nú hevur Edward Fuglø málað seg sjálvan inn í myndina í síni versión av málninginum, sum eisini hongur í føstu framsýningini í Listasavninum - myndirnar hjá teimum báðum, Fuglø og av Reyni líkjast í sinn og skinn. Í málninginum hjá Beintu av Reyni eru báðar kvinnurnar í myndini hjá Manet deyðar, eyðsýniliga offur hjá perversum hópdrápsmonnum, sum eru innlimaðir í skapið hjá Slim Shady/Eminem/Jason/Killer Bob, teir eru kendir frá rapptónleiki/ræðufilmi/sjónvarpsrøð. Øll herligheitin er síðani rammað inn við einari málaðari gullrammu, sum var talan um ein gamlan, idylliskan málning frá romantiskari tíð. Men um vit síggja burtur frá mótsetninginum millum gru og gull, hvat fær listakvinnan burtur úr síni umorðing av meistaraverkinum hjá Manet? Ikki serliga nógv, haldi eg, við einum góðum vilja kann eitt slag av Menn-sum-hata-kvinnur-feminisma møguliga lesast burtur úr myndini, men tað hevði kanska verið at gjørt av tulkingarliga.
Frokost í tí grøna-parafrasan er elsta myndin á framsýningini og í grundini tann, sum eg havi tað frægast við á framsýningini, tí hon allíkavæl tykist eitt sindur livandi í mun til hinar ovurhonds sløttu og deydligu málningarnar á framsýningini og hetta er tíverri kenslan, sum situr eftir, sjálvt um framsýningin sum heild tykist væl skipað og katalogið er snøgt og ómaksfult skrivað.
Tað undrar meg veruliga, at Listasavnið velur at satsa uppá eina listakvinnu í so stóran mun, at tey hýsa einari serframsýning við hennara verkum nú á øðrum sinni uppá tíggju ár, tá nú dygdin er so slættlig sum hon í roynd og veru er.
Tað ordiliga løgna er so tað, at bæði Nils Ohrt, listasavnsstjóri og Solveig H.Olsen, fyristøðufólk á savninum, onkursvegna hava eyga fyri veiku síðunum hjá hesum verkunum, tað sæst í katalogtekstunum. Ohrt kemur bæði inn á trivialmentan (Kurt Ard) og glansbíløt í sínum teksti, meðan Solveig H.Olsen nevnir, at tað kann vera ein vandi, at verkini gerast patetisk ella klisjekend, tó hesum sleppa verkini undan, tí tey altíð hava okkurt at siga, heldur Solveig. Bæði tvey, Ohrt og Olsen halda eyðsýniliga, at talan er um eitt slag av tilvitaðum kitsch og har eri eg ósamd. Tá eg hyggi at kataloginum og hugsi aftur á samanblandið í framsýningini millum dekorativu illusiónismuna, smarta slættleikan, lekru sevjumiklu litslettini, ásettu litføgru blómurnar og litfarrarnar, sum flóta inn í hvønn annan - má eg loyva mær at ivast í hvussu tilvitað ella djúptøkin henda listin er.


text:
Í morgin er val í Íslandi og veljarakanningarnar geva ábendingar um, at politiska støðan verður eins óstøðug eftir valið og áðrenn. Álitið á politisku skipanina hevur verið lítið síðani kreppuna í 2008 og undarliga samgonguslitið, ið førdi til valið, og fútabannið á tíðindaflutning um forsætismálaráðharran, hevur ikki bøtt um álitið.
Baldur Þórhallsson, professari í stjórnmálafrøði, sigur við Dimmalætting, at valið hevur verið merkt av, at lítið av veruligum politiskum málum verða viðgjørd, tí vantandi álit gruggar politiska kjakið.
Íslendskur politikkur síðstu árini hevur verið merktur av kreppuni í 2008. Fleiri nýggir flokkar og persónsmál frá búskapinum áðrenn kreppuna, hava ofta sett dagsskránna. Valið hesa ferð er sum so onki undantak, tí umframt at tað vóru persónsmál, ið feldu samgonguna, sigur Baldur Þórhallsson, at valið hevur snúð seg um álit á politisku skipanina.
– Valið hevur snúð seg um, at avgerðir hjá ráðharrum skulu takast fyri opnum tjøldum, og at umsitingin av landinum skal vera gjøgnumskygd. Hetta er alt tengt at, hvussu samgongan slitnaði og nú seinni eisini, at tað var bannað blaðnum Stundin at skriva um upplýsingar, sum tey høvdu úr gamla bankanum Glitnir, har forsætisráðharrin átti partabrøv, greiðir Baldur Þórhallsson frá.
– Trupuleikin hjá íslendskum politikkarum er, at tað sum heild er lítið álit á teimum. Soleiðis hevur tað verið síðani kreppuna. Veljarakanningar vísa, at veljarin ikki bara hevur lítið álit á politikkarum, men næstan helvtin av veljarunum heldur eisini, at politikkarar eru beinleiðis korruptir. Spurningarnir søgdu onki um, hvat ítøkiliga er meint við korruptión, men tað, at íslendska fólkið ikki hevur álit á politikkarum og tað, at helvtin av veljarunum heldur politikkararnar vera korruptar, hevur ført íslendskan politikk inn á eina breyt, ið hevur verið grundin til, at tvær tær seinastu samgongurnar eru falnar, sigur Baldur Þórhallsson.
Dimma pluss lesarar kunnu lesa eina longri samrøðu við Baldur Þórhallsson HER


text:
Dronur flúgva við bumbum og halda eyga við ódnum.
Visti tú, at kaninir eru í øllim heimspørtum?
Ein bók um forelskilsi (… og at mussast) er fitt faktabók til størri børn. Bókin hjálpir tær at finna svarini,...
Firvaldur er millum vakrastu skordýr í heiminum. Summarfuglur, mølur og heygsmaður eru allir firvaldar.
Mangt løgið er, sum vit ikki duga at greiða frá. Vit hoyra um fólk, sum siga seg tosa við andar hjá deyðum fól...
Horvin er ógvuliga spennandi faktabók um fólk og skip, sum eru horvin og ongantíð komin aftur. Vit hoyra um ma...
Har eru søgur um hópdrápsmannin í viktorianska London, sum møguliga var kongligur, og tann óhugnaliga søgan um...
Stór skip eru farin á havsins botn gjøgnum alla søguna. Skipsvrak leiðir okkum á eina hugtakandi ferð gjøgnum ...
Heiðafuglur í Føroyum er onnur upprunaføroyska faktakrabbabókin. Tað er Beinta Johannessen, sum er lívfrøðingu...
Í bókini eru 22 spurningar og svar um kettuna og alt, ið eyðkennir hetta djórið, sum er í so nógvum heimum.
Hvítabjørnin er størsta ránsdjór, sum livir á landi. Hon heldur til í Arktis.
Í 1492 setti Kristoffur Kolumbus segl um Atlantshav - á eina ferð út í tað ókenda. hann leitaði eftir einari s...
Lúr inn í heimin undir sjónum og uppliv og lær um dýr og plantur, ið har liva.
91 mál. So nógv mál skoraði Messi í 2012. Tað er heimsmet.
Ronaldo er ein av heimsins bestu fótbóltspælarum. Fótbólturin hevur gjørt hann ríkan.
Pápi Idu og Eli dámar so væl tey villu dýrini. Nú skal øll familjan á safari í Afrika!
Sjófuglur í Føroyum er fyrsta upprunaføroyska faktakrabbabókin. Tað er Beinta Johannessen, sum er lívfrøðingur...
Nógv sløg av smáfugli eru komin til Føroya, síðan viðarlundir eru komnar, og fólk eru farin at fáa sær urtagar...
Úti í rúmdini sveima fylgisveinar, onkrir eru har fyri at njósnast, teir avmynda hernaðarligt virksemi hjá fíg...
Bókin er full av góðum ráðum og uppskotum um, hvussu tú kanst gerast ein góður teknari.
Úti í rúmdini er faktabók um – sum heitið sigur – rúmdina. Tað er Beinta Johannessen, sum hevur skrivað.
Hvussu loypur krokodilla á? Hví berjast áarross? Og hvussu drepur eiturkoppur fong sín?


text:
onsdag den 20. februar 2013
Ny yndlingsbog!
2 kommentarer:
Handan bókin sær orduliga lekkur út :)SvarSlet
Hvat kostaði tað at senda hana til fo?
Annars.. tillukku við "nýggjheitini" :) Mega spennandi hjá tykkum :)
Ása / sunadottir.blogspot.comSvar
Bókin er MEGA lekkur! :) Havi sæð hana til sølu hjá Igloo í Havn, so hon fæst eisini her heima. Eg leitaði í bókahandlum niðri, men tað virkar sum um, at hon bert er til sølu í tógvhandlum. Rokni við, at hon eisini fæst í øðrum tógvhandlum í Føroyum. Annars var porto eini 25 kr til Føroya hjá Garn-Garagen.Slet
Takk fyri tað! :) Ja, tað verður ordiliga spennandi! :)


text:
Tað eru óivað fá, ið fylgja eitt sindur við í húsaprísum í Føroyum, sum ikki hava varnast, at ein ávís hækking í søluprísunum er farin fram seinnu árini. Hækkingin er størst í miðstaðarøkinum, men eisini í øðrum býum er prísurin farin nógv upp seinastu tíðina.
Húsameklarar verða løntir eftir einum ávísum prosentparti í mun til søluna. Um húsaprísirnir hækka, forvinna meklararnir meiri pening.
Hyggja vit eftir roknskapunum hjá tveimum teimum størstu húsameklarunum í Føroyum - Inni og Skyn - sæst, at bæði feløgini hava havt vaksandi umsetning og yvirskot seinastu trý árini. Eisini sæst, at Skyn hevur tikið seg framum Inni, tá hugt verður eftir, hvør ið hevur størst umsetning og yvirskot. Inni var annars størsti húsameklari í landinum.
Í 2013 umsetti Inni fyri 4,1 millión krónur (bruttoumsetningur sambært roknskapi). Yvirskotið var tað árið 341.000 krónur áðrenn skatt. Hetta árið umsetti Skyn fyri 2,9 milliónir krónur; yvirskotið varð 192.000 krónur.
Árið eftir hækkaðu tølini fyri umsetning til 4,6 milliónir hjá Inni (yvirskot fyri skatt: 727.000 kr.) og 4,7 milliónir hjá Skyn (yvirskot fyri skatt: 1,9 mió. kr.), fyri síðani at leypa heilt upp á 6,25 milliónir krónur í umsetningi hjá Inni og 7,1 millión krónur hjá Skyn í 2015.
Yvirskotið fyri skatt í 2015 hjá teimum størstu húsameklarunum í landinum varð 3,3 milliónir krónur fyri Skyn’sa viðkomandi og 2,2 milliónir hjá Inni.
Tað skal sigast, at tað eru onnur enn Skyn og Inni, sum taka sær av at selja hús fyri fólk (summir advokatar til dømis), eins og ávísir húsaeigarar taka sær av søluni sjálvir.


text:
Tvørrandi samskipan av búskaparpolitikkinum
Búskaparráðið legði fram sína frágreiðing fyri heysti 2017 á tíðindafundi á Føroya Gjaldsstovu í dag, hósdag 31. august 2017 kl. 9.
Íslendski forsetin fyrilestur um stríðið um fiskigrunnarnar
Íslendski forsetin Guðni Th. Jóhannesson vitjar Setrið og heldur almennan fyrilestur týsdagin 16. mai kl. 10.00 í Jónas Broncks gøtu 25. Fyrilesturin...
Búskaparfrágreiðingin fingið nógva umrøðu
Síðani Búskaparráðið legði fram várfrágreiðingina, hevur hon fingið nógva umrøðu
Endurraðfesting av almennum íløgum
Búskaparráðið hevur hugt neyvari at íløguætlanunum hjá almenna geiranum. Við verandi íløguætlanum er vandi fyri, at íløgurnar verða...
Neyðugt við nýggjari dagsskrá í búskaparpolitikkinum
Demografiskar broytingar gera tað neyðugt við nýggjari dagsskrá, tí vaksandi trýst verður á almennu útreiðslurnar í framtíðini. Mett verður at...
Neyðugt at hyggja longur fram í búskaparpolitikkinum
Seinasta hálva árið er vøkstur at síggja í fleiri pørtum av búskapinum. Samstundis sæst ein vaksandi tørvur at hyggja longur fram í...
Hans hevði framløgu um makrelsamráðingar í Avstralia
Evnið var makrelsamráðingar og ávirkanin av flytingarmynstrinum hjá makrelstovninum, tá ið Hans Ellefsen, skrivari hjá búskaparráðnum og granskari á...
Upprit um "búskaparrentu" og "tilfeingisrentu" í føroyska búskapinum
Í uppritinum verða ymisk hugtøk í tilknýti til búskaparrentu og tilfeingisrentu lýst neyvari, og eisini eru útrokningar gjørdar til tess at meta um...
Eingin realur vøkstur í búskapinum
Lønargjaldingarnar í føstum prísum hava mestsum staðið í stað síðan 2004. Hetta er ein avbjóðing, tá tað snýr seg um at fáa tak á landskassahallinum...


text:
Í dag klokkan eitt møttust fólk á Tinghúshvøllinum at biðja fyri løgtingsvalinum týsdagin. Tey, ið kallaðu til leygardagsbøn í Havn vóru Ann Dahl Hansen, Heine Lutzen, Svenning av Lofti og Eyðun Jacobsen. Umframt felagssang undir Merkinum varð biðið í trimum høvuðsbólkum: fyri poltiska valdinum, samfelagnum, og at enda bøn fyri fólki Guds, sum sagt verður í skránni.
Átakið er fólksligt og hvørki lagt fyri, ella vælsignað av nøkrum kirkjuráði. Bispur boðaði í gjár frá, at fólkakirkjan er ikki partur av verðsliga stríðinum upp undir løgtingsvalið. Brøðrasamkomin er heldur ikki við í tílíkum átøkum, hóast einkultir limir í staðbundnum samkomum kunnu vera við.
Bønarløtan er eitt fólksligt átak, sum hevur fingið loyvi frá Løgtingsskrivstovuni og Býráðnum, at biðja í felag, heldur enn inni við seg sjálvan, á Tinghúsvøllinum. Og sum eini bróðurin og síðumaðurin segði: ”Arbeiðararørslan er jú eisini her fyrsta mai á hvørjum ári.” Og í somu løtu vinkar ein kona til mín, og biður meg koma, har hon situr undir Tinghúsvegginum, at fáa eina betri mynd yvir vøllin. Eg kendi hana ikki, og tá eg aftur standi undir liðini á bróðrinum, staðfestir hann samtykkjandi yvir samkomuna, hvussu innbjóðandi og vinalig hesi fólk eru. Eg eri teptur og kann ikki annað, enn geva honum rætt. Her er ikki tann fíggindaskapur eg hevði væntað, tá eg hoyrdi Eyðun Jacobsen í Degi & Viku breiða seg um hjúnarbandið og humanismu sum stórstu avbjóðingar í dag, og tingformannin, sum í verðsliga betaltum politiskum heilsíðulýsingum hevur sagt, at hjúnarbandið er størsta avbjóðing í okkara tíð, meðan landið er við at fara á húsagang - av hjúnarbandinum, sambært hesum báðum.
Men her var einki at koma eftir í so máta. Í leygardagsbønini varð hjúnarbandið nevnt eins ofta og Almannaráð og skúlin. Eina ferð. Kom í tankar um veggjaskriftina á einum donskum skúlavesi: "Hugsað tær, um tað bleiv kríggj, og eingin møtti."
Tað var støðan á Vaglinum í dag. Øll, sum ikki vóru her, væntaðu kríggj, men kríggið brast ikki á. Lóglig fólk savnaðust í lógligum ørindum, hóast eg alla tíðina helt, at eg var til fríggjadagsbøn í Tehran. Men nú var leygardagur, og eg var í Havn. Ein ókeypis ferð til ein hugsaðan stað handan támið.
Eg má siga, sum Lasse Ellegaard, tá hann í Miðeysturi fekk eitt óvantæð úttalilsi frá einum ísraela: ”Hvis man som journalist ikke kan forholde sig til virkeligheden, så er man på skideren!”


text:
At Strandferðlsan tekur túr úr nólsoyðarleiðini er ikki Tórshavnar havn fyri at takka. Strandferðslan hevur skyldu at røkja leiðina, vísir Gunvør Balle, varaborgarstjóri á.
Strandferðslan boðaði í síðstu viku frá, at túratalið til Nólsoyar fór at lækka við einum túri. Grundgevingin frá samferðslumálaráðnum var, at Strandferðslan hevði fingið eina eykarokning frá Tórshavnar havn á 30.000 krónur. Men Tórshavnar kommuna tvíheldur um, at talan er um gamla avtalu, har prístalið er fastlagt.
– Í fjør lækkaði prístalið, og í ár hækkar tað, greiðir Gunvør Balle frá.
Hon sigur, at tað er økta talið av ferðafólki, sum ger, at Strandferðslan má seta fleiri fólk á nólsoyarleiðini, og tað gongur út yvir Tórshavnar kommunu.
Gunvør Balle sigur, at einfalda orsøkin til støðuna er, at Strandferðslan hevur sett ov lítið av peningi av í fíggjarætlanini.
– Fleiri ferðafólk ferðast til til Nólsoyar. Tað er gott, tí Nólsoyggin er eitt spennandi ferðamál. Tað ger, at skipaeftirilitið setir hægri krøv til Strandferðlsuna, men tað eigur eisini at merkja, at Strandferðslan fær fleiri inntøkur, sigur Gunvør Balle.
At enda sigur Gunvør Balle, at tað er ein yvirskipaður trupulleiki, at landið ofta ikki vil gjalda sín part til avtalur ímillum kommununa. Hon sigur, at Strandferðslan hevur skyldu at røkja nólsoyarleiðina, og tí heldur hon ikki tað kann koma upp á tal, at Tórshavnar kommuna yvirtekur skipið til Nólsoyar við tíðini.
– Vit fara sjálvandi í ein dialog við Strandferðsluna um hesa leiðina og leiðina út í Hest, sum vit longu eru í dialog við strandferðsluna um. Tey hava lagt tveir túrar afturat á suðuroyarleiðiðni, og tað er suðuroyingum væl unt, men tað virkar sum, at tá ið tað so væntar í kassanum, skal Tórshavnar kommuna gjalda, og tað er ikki í lagi, sigur Gunvør Balle.


text:
Arndis Simonsen hevur fingið játtað 2 ára post.doc. stuðul
Í desember 2017 kunngjørdi Carlsbergfondet, hvørji fáa stuðul frá grunninum í 2017. Millum tey 227, sum hava fingið játtað stuðul er Arndis Simonsen. Hon vardi ph.d. ritgerð í sálarfrøði í november 2017.
Arndis Simonsen hevur fingið játtað 2 ára post.doc. stuðul á kr. 1.260.000. Verkætlan hennara kallast: ”Social Information Integration: An Experimental and Computational Approach”. Samandráttur er her
Arndis Simonsen fer at halda fram á Aarhus Universitet, har hon eisini hevur arbeitt við ph.d.-verkætlanini. Les meira um hana í Heilagrunninum
Carlsbergfondet er størsti danski privati grunnurin, sum letur stuðul til gransking. Í hesum umfarinum fekk grunnurin 941 umsóknir um meira enn 1,1 milliard kr. Stuðul varð latin 227 umsøkjarum, í alt kr. 156 milliónir kr. Harafturat eru latnar 40 milliónir kr. til granskingarinfrakervi.
Les meira um Carlsbergfondet her


text:
So er startlistin til FM klárur. Og lat meg bara heldur siga beinan vegin, at FM sær út til at verða rættiliga spennandi, um enn mín persónliga ynskikapping ikki varð til veruleika.
Gev gætur at startlistin er skiftur tann 24. apríl !
Mín dreymakapping á hesari stevnu vildi verið 800 frí millum Juttu Thomsen, Monu Simonsen og Elspu Mørkøre. Tær hava allar sett met á teininum, og svimja í løtuni upp til sítt besta nakrantíð. Men tað verður altso av ongum, við tað at einans Mona Simonsen er tilmeldað av teimum trimum.
Men Jutta og Mona svimja báðar 400 frí, sum tí alt annað líka burdi verið ein áhugaverd og tøtt (sjónvarpað) kapping. Jákup Øssurson og Pál Joensen svimja báðir 200 bringu, við undir einum sekundi á muni í tilmeldingartíð, hóast teinurin tekur yvir hálvan triðja minutt at svimja. Og í 100 bringu við trimum tíggjundapørtum á muni.
Andrass Thomsen og Pál Joensen svimja báðir 400 frí. Pál og Kári á Høvdanum svimja 200 firvald í móti hvørjum øðrum, har báðir hava átt føroyska metið seinasta árið. Pál, Andrass og Beinir Danielsen svimja allir 100 blandað við umleið einum hálvum sekundi á muni millum bestu og triðbestu tilmeldingartíð. Og millum Kristian Olsen og Dánjal Martin Hofgaard í 100 frí eru bara 2 tíggjundapartar.
Og so eru tað allar tær stuttu kappingarnar, á 50 metrum, har tilmeldingin er stór og tøtt. Á pappírinum sær tað út til at vinnarin er tryggur í nógvum av hesum kappingum, men man veit jú aldrig… munurin er sjáldan meira enn 1 sekund millum nr 1 og 6, og hartil eru nógvir ‘dark horses’, í kraft av ungum svimjarum sum hava tikið seg fram, og av gomlum sum eru komnir uppí aftur. Tak til dømis 50 frí hjá monnum:
- Kristian Olsen (Ægir), 24.10
- Pauli Ø. Mohr (FS), 24.35
- Dánjal Martin Hofgaard (TS), 24.70
- Beinir E. Danielsen (FLOT), 24.80
- Sørin Martin Johannesen (TS), 25.08
- Andrass Thomsen (HS), 25.16
- Aksal Holm Norðfoss (HS), 25.32
- Høgni Jacobsen (HS), 25.37
Viðvíkjandi heiðursmerkjum, so sær serliga Elspa Mørkøre út til at vera tryggjað eitt ordans hál. Í øllum níggju einstaklingakappingunum hjá henni er hon nevniliga so nógv frammanfyri nr 2, at hon má metast at vera ein tryggur vinnari.
Námen, tit kunnu sjálvi hyggja í viðfesta startlista. Gæv gætur at hann nokk verður skiftur út rættiliga skjótt, við tað at har eru onkrir feilir í honum, so sum at einstakir svimjarar hava ómøguligar tíðir í 50 bringu hjá monnum og 50 rygg hjá kvinnum, umframt at nógv met eru ov gomul. Men restin burdi verið á leið 🙂


text:
Tey seinastu árini hava FM vinnarar svomið skjótari og skjótari. Aftur í ár megnaðu FM vinnarar at svimja skjótari – í miðal – enn árið fyri. Gulltíðir hjá staklingum síggjast her roknaði í 2009 Fina stigum og í leypandi stigum.
Sum vant megnaði Pál at fáa flest Fina stig í 800 frí. Hesu ferð bleiv tað til, ógvuliga passandi kanska, 800 Fina stig. Í ár settu FM vinnarar stevnumet í 14 einstaklingakappingum aftrat 4 stafettir, ið settu nýggj føroysk met. Stevnumetini skulla tó takast við fyrivarni, tí her er ikki kannað longur aftur enn til 2004.
Tal av metum liggur áleið tað, svimjarnir plaga at seta.
Tað er ikki bara gullvinnarar, sum svimja skjótari. Hyggja vit at støðuni í 50 frí hjá kvinnum síggja vit, at hópurin svimur met skjótt og tættari er millum topp og botn. Tað skal viðmerkjast, at luttakarnir í 50 frí hjá kvinnum eru í miðal 1 ár eldri, og hópurin er eitt vet minni enn í fjør (26 luttakarar í 2013 í mun til 30 í 2012). Miðal tíðin var 29.57, ella meira enn eitt hálvt sekund skjótari enn met miðaltíðin í fjør, sum var 30.12.
Her eru FM úrslit í 50 frí hjá kvinnum frá útvaldum stevnum.
Enn ein met skjót FM stevna
Tey seinastu árini hava FM vinnarar svomið skjótari og skjótari. Aftur í ár megnaðu FM vinnarar at svimja skjótari – í miðal – enn árið fyri. Gulltíðir hjá staklingum síggjast her roknaði í 2009 Fina stigum og í leypandi stigum.


text:
Miðilin Forbes letur á hvørjum ári ymsar listar við fólki, sum antin eru ríkast ella máttmiklast upp á ymsar mátar. Listarnir eru viðhvørt gjørdir upp eftir kyni, og nú ein dagin kom ein listi við máttmiklastu kvinnum í heiminum.
Bert ein norðurlendsk kvinna er á top 100-listanum. Tað er norski forsætisráðharrin Erna Solberg, sum er nummar 46. Sostatt er hon millum annað fýra pláss frammanfyri vinnulívskvinnuna Beyoncé Knowles, sum er mest kend fyri at syngja og ganga á odda fyri javnrættindum. Erna Solberg er eisini væl frammanfyri Hillary Clinton, sum er á 65. plássi.
Máttmiklasta kvinna í heiminum í løtuni er ikki heilt óvæntað týski kanslarin Angela Merkel. Bretski forsætisráðharrin Theresa May er nummar tvey og Melinda Gates, sum saman við manni sínum stýrir grunnin Bill & Melinda Gates Foundation, er nummar trý.
Erna Solberg verður hjá Forbes umrødd sum norska svarið upp á Angelu Merkel. Annars sigur Forbes, at Erna Solberg hevur uppiborið sterku støðu síni við millum annað at hava ført ein skynsaman fíggjarpolitikk í einum tíðarkeiði, har teir fyri Norra týdningarmiklu oljuprísirnir lækkaðu nógv. Eisini verður sagt, at hon er fyrsti leiðari fyri Konservativa flokkin í Norra, sum síðani 1985 hevur vunnið valið tvær ferðir á rað.
Kelda og lesið meira HER
Top 100 listin hjá Forbes yvir máttmiklastu kvinnur í heiminum í løtuni sæst HER


text:
MIKUDAGUR:
Listaframsýning í Smiðjuni í Lítluvík við Jógvan Andreas á Brúnni. Framsýningin er frá 4-10 juli.
Tiltakið á Facebook
Knút hevur útgávukonsert í Perluni fyri nýggju útgávuni "On High".
Tiltakið á Facebook
FRÍGGJADAGUR:
Fyrst fara vit til Føroyar 5.2 - Hvussu ljóða Føroyar. Framsýning í Norðurlandahúsinum í døgunum 21 juni til 13 juli. Fari heilt vist at keypa feitu plakatina til tiltakið, sum Kirstin Helgadóttir hevur gjørt.
Tiltakið á Facebook.
Tiltakið á Facebook
Tá konsertin er liðug, fara vit yvir í Sirkus til Lebowski Fest.
Til ber at dáma síðuna á Facebook


text:
Tøgn
Faðir plagdi at siga:
“Fólk, ið duga sær hógv, steðga ikki leingi,
veri tað seg í grøvini hjá Longfellow
ella í glasblómuhøllini í Harward.
Lítandi á seg sjálvi sum kettan
– ið dragsar fongin avsíðis,
og lini halin á rottuni darlar úr kjaftinum sum ein lissa –
dámar teimum viðhvørt einsemið
og eru kanska ikki før fyri at tosa
av sinnisrørslu.
Djúpasta samkenslan sýnir seg altíð í tøgn,
nei, ikki í tøgn, men í lítilæti”.
Heldur ikki vóru tað lótir, tá ið hann segði:
“Gerið heim mítt til tykkara vertshús”.
Vertshús eru eingi hús.
Marianne Moore, 1887 – 1972
Alexandur Kristiansen týddi. Yrkingin er úr savninum, Veingir, 2000


text:
Tá ið tú skalt velja lestrarbreyt á gymnasialum miðnámsskúla, eigur tú at hugsa um, hvørja útbúgving tú hevur hug at halda fram við eftir loknan miðnámsskúla. Ein gymnasial miðnámsútbúgving er fyrst og fremst ein fyrireiking til hægri lestur og hægri útbúgving á ávísum øki ella yrki. Tú kanst ráðføra teg við skúlavegleiðaran á tínum fólkaskúla um útbúgvingarmøguleikar eftir lokna miðnámsútbúgving, ella tú kanst seta teg í samband við ein lestrarvegleiðara á einum miðnámsskúla og tosa við vegleiðaran um framhaldsútbúgvingarmøguleikar.
Tú hevur møguleika at velja millum fimm lestrarbreytir, ið taka trý ár. Búskaparbreyt, hugbreyt, náttúrubreyt, tilfeingisbreyt og tøknibreyt. Harafturat ber til at velja fyrireikingarbreytina, sum er ein tvey ára breyt, ið serliga er ætlað tilkomnum næmingum. Tú kanst taka eina gymnasiala útbúgving á seks ymiskum breytum, sum hvør sær hava síni eyðkenni. Breytirnar geva tær møguleika at velja gymnasiala útbúgving eftir egnum áhugamálum og ætlanum.
Breytirnar eru allar bygdar upp við felagslærugreinum, breytarlærugreinum og vallærugreinum.
Felagslærugreinar eru kravdar lærugreinar, sama hvat breytarvalið er. Breytarlærugreinar eru kravdar lærugreinar, sum eyðkenna einstøku breytirnar.
Vallærugreinar eru lærugreinar, næmingurin kann velja eftir egnum áhuga, tó við serstøkum avmarkingum á einstøku breytunum.
Lærugreinarnar eru flokkaðar í A-, B- og C-stig, har A er hægsta stig og C er lægsta stig, tú kanst náa í eini miðnámsútbúgving. Av lærugreinum skalt tú á búskapar-, hug- og náttúrubreytini hava í minsta lagi 4 A-stig og 3 B-stig, á tilfeingis- og tøknibreytini skal tú hava í minsta lagi 3 A-stig og 4 B-stig, og á fyrireikingarbreytini skal tú í minsta lagi hava 2 A-stigog 3 B-stig.
Fyrsta árið á eini gymnasialari útbúgving fylla felagslærugreinarnar nógv á tímatalvuni. 2. og 3. árið taka breytarlærugreinarnar og vallærugreinarnar so líðandi yvir.
Felagslærugreinarnar eru:
Føroyskt A Søga C Samfelagsfrøði C
Enskt B Støddfrøði C Ítróttur og heilsa C
Prógv frá einari gymnasialari útbúgving í Føroyum gevur atgongd til stuttar útbúgvingar
(1–2 ár), miðallangar útbúgvingar (2–4 ár) og langar framhaldsútbúgvingar (meira enn 4 ár), bæði í Føroyum og í útheiminum; tó við teimum avmarkingum, sum tær einstøku útbúgvingarnar seta, t. d. um ávísar lærugreinar á ávísum stigi. Næmingur, sum byrjar í einari útbúgvingarbreyt, kann í seinasta lagi 1. oktober sama árið søkja um at skifta breyt. Møguligt skifti skal fara fram fyri heystfrítíð skúlans og í seinasta lagi 15. oktober. Umsókn um breytarskifti kann verða játtað, um umsøkjarin lýkur upptøkukrøvini til nýggju breytina, og um pláss er á breytini.


text:
Estiski professarin Rein Haljand var herfyri í Føroyum og testaði føroyskar landsliðssvimjarar, triðja ár á rað. Saman um tikið høvdu svimjararnir ikki flutt seg so langt sum væntað, ið er heldur órógvandi, men sum hinvegin merkir at har er meira at heinta.
Haljand filmar og greinar svimjiteknikkin hjá úrvalssvimjarum, við royndum líka aftur til Olympisku Leikir í München í 1972, og við stórnøvnum sum Vladimir Salnikov, Alexander Popov, Ian Thorpe, Otylia Jędrzejczak, Stefan Nystrand, Brent Hayden og Lotte Friis sum viðskiftafólk.
Hansara áhugi í Føroyum er serliga Pál Joensen, og sum esti at hjálpa Norðurlondum fram ímóti altjóða brøgdum. Tó so, talan er eisini um eina handilsliga avtalu, ið ikki er heilt ódýr fyri Svimjisamband Føroya, og sum báðir partar tí helst vilja síggja úrslit av.
Haljand var væl nøgdur við fyriskipanini av testini, og umstøðunum annars, út yvir at startskamlarnir í Havn treingja til at skiftast út. Hann var imponeraður av uppmøtingini, lýdnið og ágrýtnið hjá svimjarunum, og heldur at har avgjørt er talent í føroyska hópinum.
Svimjararnir fingu allir góð orð við á vegin, men eisini kritikk fyri tekniskar feilir sum tey høvdu fingið at vita um í fjør og fyrraárið, og sum tey tí áttu at hava rættað nú. Onkur undantøk vóru, ið týðiligvís høvdu arbeitt miðvíst við ráðunum síðani seinast, og sum tí nú kundu vísa tað í verki, ella greiða frá hví at tey ikki fylgdu ráðunum heilt. Men annars var støðan sum heild tíverri, at føroyingar høvdu tikið minni til sín av ráðunum frá Haljandi, enn tað sum hann er vanur við frá øðrum londum.
Trupulleikin er so mikið generellur, at tað ikki er rætt at lasta nakran einstakan fyri tað, ella fyri tann skyld akkurát hendan hópin. Heldur er tað skipanin ið svíkur onkunsvegna, og sum Svimjisambandið tí saman við svimjifeløgunum og øðrum má royna at styrkja. Tað verði seg við betri útbúgving, betri umstøðum, betri tilboðum um venjing og altjóða kapping, ella við bara at royna enn harðari.
Í síðsta enda er støðan heldur ikki verri, enn at professarin við drúgvu royndunum enn heldur at føroyingar hava evni og duga. Og at tað at vit ikki hava tikið av øllum møguleikum at kunna gerast enn betur, væl vónandi merkir at vit hava okkurt til góðar. Tað hevði verið væl verri at fingið at vita at føroyingar hava ikki evni til svimjing, enn at fáa rís fyri ikki at fylgja hansara ráðum nóg væl.
Í veruleikanum er tað eitt herðaklapp til føroysku svimjievnini, at okkara bestu og næstbestu eru komin hartil sum tey eru, uttan at hava rættað alt tað sum Haljand hevur víst á, síðani hann á fyrsta sinni var her í 2009. Føroyingarnir halda áfram at seta føroysk met og vinna altjóða heiðursmerki, og uppgávan hjá føroyskari svimjing er nú at fáa eisini tað tekniska upp á pláss, til at royna at fáa enn betri úrslit í altjóða kapping.
Vegna Svimjisamband Føroya
Rókur í Jákupsstovu